J. Pap, ilustracija\nZAGREB - Etiketu izvornog slavonskog proizvoda "kulin", kako Slavonci nazivaju kulen, može imati samo proizvod od svinja uzgajanih tri kolena unazad u Slavoniji, tvrde proizvođači ovog delikatesa.\nMeđutim, konsultanti iz Evropske unije žele da izbace ovu odredbu i nude geografsku zaštitu porekla, prema kojoj je dovoljno da se kulen proizvodi u Slavoniji prema tradicionalnom receptu, preneo je hrvatski Tportal.\nPredsednik udruženja proizvodajča "Djakovački kulin", Vlado Čorić rezignirano kaže da se, dakle, "ovaj ponos domaće gastronomije može napraviti i od kineske svinje i prodavati pod oznakom zaštićenog slavonskog proizvoda".\n"To odgovara velikim proizvođačima koji mogu da uvezu svinjsko meso, a da ovde proizvedu i onda izvezu kulen, dok mali proizvođači to ne mogu", ističe Čorić.\n"Ulazak Hrvatske u EU sve je bliži i zvuči neverovatno da ćemo po svoj prilici ostati bez ikakve zaštite jednog od najpoznatijih autohtonih proizvoda", dodaje on.\nTagovi: Slavonija, EU, kulen


ZAVRŠEN ATP MASTERS 1000 TURNIR U RIMU 2020: Nova titula i novi rekordi za Novaka Đokovića :: Blog :: Poslovni Svet\nZAVRŠEN ATP MASTERS 1000 TURNIR U RIMU 2020: Nova titula i novi rekordi za Novaka Đokovića\nNovak Đoković novi je šampion Masters 1000 turnira u Rimu, pošto je u finalu savladao Dijega Sebastijana Švacmana sa 2:0 u setovima (7:5, 6:3).\nNajboljem teniseru sveta to je bilo deseto finale u italijanskoj prestonici i peta titula na ovom prestižnom takmičenju.\nPrethodno je omaleni Argentinac nemačkog porekla u četvrtfinalu priredio senzaciju i izbacio branioca titule, "kralja šljake" Rafaela Nadala.\nDijego je u meču karijere slavio protiv legendarnog Španca sa ubedljivih 6:2, 7:5 i to posle čak devet poraza u isto toliko prethodnih odmeravanja snaga sa Majorčaninom.\nNadal je i dalje najuspešniji teniser u "večnom gradu" sa devet trijumfa.\nSrbin je prvi put slavio u Rimu davne 2008. godine, kada je u finalu nadigrao Stanislasa Vavrinku sa 2:1 u setovima (4:6, 6:3, 6:3).\nDrugi trijumf No1e je ostvario u nezaboravnoj 2011. godini, kada je ubedljivo nadigrao Nadala sa 6:4, 6:4.\n"Treća sreća" za Đokovića ostvarena je u 2014, opet protiv legendarnog Španca, ali sada uz identičan rezultat iz gorepomenutog duela sa Stan "the man"-om - 2:1 (4:6, 6:3, 6:3).\nČetvrto slavlje Noleta u prestonici Italije viđeno je u 2015, kada je nadigrao Rodžera Federera u finalu sa ubedljivih 6:4, 6:3.\nDa podsetimo, najbolji sportista Srbije i Balkana svih vremena tada je celokupnu nagradu za trijumf na turniru (preko pola miliona evra) poklonio posrtradalima od poplava u svojoj otadžbini.\nPre ovogodišnjeg, petog slavlja, No1e je imao neugodan niz od tri poraza u finalima Rima (Endi Mari 2016, Saša Zverev 2017, Nadal prošle godine), a ranije je izgubio još dva meča za titulu od Rafe (2009. i 2012).\nPobedom u "večnom gradu" No1e je ponovo rekorder po broju trofeja Masters 1000 serije (36 ukupno), sada ima jednu "hiljadarku" više od Nadala.\nPo broju velikih titula (gren slemovi, mastersi 1000, olimpijade, ATP šampionati) srpski as je sve ubedjiviji u odnosu na dvojicu najvećih rivala u "belom sportu".\nĐoković sada ima čak 58 "big titles" (36 mastersa 1000, 17 gren slemova, 5 ATP šampionata), Rafa je na koti 55, a Rodžer ima 54.\nĐoković je sa 33 godine i četiri meseca i najstariji pobednik u istoriji rimskog masters 1000 turnira.\nMora se priznati da je ove godine, za razliku od prethodne, kada je do finala stigao posle nekoliko iscrpljujućih okršaja, Novak imao puno sreće prilikom žrebanja i da je relativno lako došao do novog velikog trofeja, iako nije briljirao što se tiče igre.\nU prvoj rundi Rima, srpski teniser bio je slobodan, a u drugom kolu nije imao težak posao protiv domaćeg igrača, kvalifikanta Salvatorea Karuza - 6:3, 6:2.\nU osmini finala Nole je imao možda i najteži meč protiv zemljaka i dobrog prijatelja Filipa Krajinovića. Slavio je svetski broj jedan u srpskom obračunu sa 7:6 (9:7), 6:3, ali posle rekordno dugačkog prvog seta koji je trajao oko sat i po (1:28), što je najduža deonica koju je Đoković odigrao u dugoj i ispešnoj teniskoj karijeri.\nIscrpljen od žestokog duela sa Fićom, Novak je u četvrtfinalu pružio najgoru igru, protiv totalnog autsadjera, Dominika Kepfera iz Nemačke, je čak izgubio drugi set - 6:3, 4:6, 6:3.\nZato je naš as bio čvrst kao stena kada je to bilo najpotrebnije - u polufinalu i finalu.\nProtiv specijaliste za šljaku, Norvežanina Kaspera Ruda, Nole je slavio sa 7:5, 6:3 iako je u uvodnom delu igre gubio sa 3:5.\nImao je Rud dve vezane set lopte na svoj servis kod 4:5 (vodio je Skandinavac sa 40:15), ali mu je Đoković pokazao ko u svetskom tenisu "kosi, a ko vodu nosi", napravio je veliki preokret, a posle lako dobio drugi set.\nSlična priča viđena je i u finalu. Imao je Švarcman kolosalnu prednost u uvodnoj deonici od 0:3, sa dva brejka viška, ali tada je usledio Noletov teniski "cunami" i finale je rezultatski ličilo na polufinale "ko jaje jajetu" (ponovo 7:5, 6:3).\nĐoković je trijumfom u Rimu zaradio 400 novih ATP poena i povećao prednost nad pratiocima.\nNa prvom mestu mogu da ga ugroze samo Nadal i Tim, ali tek u novembru, kada su na programu Masters 1000 turnir u Parizu i zatim ATP šampionat u Londonu.\nSrbin je sada pretekao svog idola iz detinjstva, Pita Samprasa, na drugom mestu večite liste najuspešnijih teniskih "kraljeva".\nLegendarni "Pistol Pit" proveo je 286 sedmica na prvom mestu ATP liste, a No1e ga je preskočio, pa je ostala samo jedna stepenica na putu do cilja, a to je rekord Rodžera Federera (310 nedelja je Švajcarac bio broj jedan).\nVeć u martu sledeće godine srpska legenda bi mogla da zauzme tron u ovoj izuzetno važnoj i cenjenoj statističkoj kategoriji.\nPRVA FAZA KOŠARKAŠKE EVROLIGE - 25. KOLO: Planiran poraz Zvezde, Real prejak AUSTRALIJEN OPEN - ŠESTI DAN: Ana ispustila dobijen meč, trener Sirs doživeo infarkt AUSTRALIJEN OPEN - DEVETI DAN: Berdih deklasirao Nadala i osvetio se za 17 poraza u nizu TRIJUMFOM SRBIJE ZAVRŠENO EVROPSKO PRVENSTVO: Odbranjen tron, dominacija u finalu ATP/WTA MASTERS MAJAMI: Ana ekspresno do treće runde, Viktor Troicki uspešan u dublu ATP/WTA MASTERS MAJAMI: Novak lako do osmine finala, Viktor bez šanse protiv Gofana FAJNAL FOR KOŠARKAŠKE EVROLIGE U ISTANBULU: Prva titula za Fenerbahče, deveta za Željka Obradovića OLIMPIJSKE IGRE U RIO DE ŽANEIRU - 13. DAN: Davor Štefanek osvojio zlato, Srbiji krenulo EVROPSKO PRVENSTVO U VATERPOLU: Preokret Srbije u poslednjoj četvrtini, protiv domaćina u finalu TENIS - KUP FEDERACIJA I ATP 250 SOFIJA: Španija slavi, Srbija bez pobede Anin povratak u vrh svetskog tenisa WTA VUHAN, ATP ČENGDU, ŠENŽEN: Jelena pobedila Mugurusu, preokret Lajovića protiv Delbonisa AUSTRALIJEN OPEN 2019 - PRVO KOLO: Novak bez problema, pobede Viktora, Filipa i Aleksandre posle preokreta EVROPSKO ATLETSKO DVORANSKO PRVENSTVO: Srbija bez medalje, u igri još Španovićeva i Dudaš KVALIFIKACIJE ZA EP U FUDBALU: Povratak otpisanih, Srbija šokirala Albaniju u Elbasanu\nAUTO SERVIS RENO POLOVNI DELOVI RENAULT MEGANE SCENIC ESPACE BEOGRAD


Incest trauma centar: Poligraf nedopustiv u slučajevima seksualnog nasilja, a predstavlja se kao uslov za istragu | Insajder\nIncest trauma centar: Poligraf nedopustiv u slučajevima seksualnog nasilja, a predstavlja se kao uslov za istragu\nPoligraf u slučajevima seksualnog nasilja ne bi smeo uopšte da se koristi jer se na taj način moguća žrtva izlaže dodatnoj traumi, kaže za Insajder Dušica Popadić, direktorka Incest trauma centra - Beograd, ženske nevladine organizacije, koja je i specijalizovana za problem seksualnog nasilja. Uprkos tome, kako kaže, institucije poligraf predstavljaju kao uslov za započinjanje ili nastavak istrage, odnosno krivičnog postupka.\nČim je glumac Branislav Lečić objavio da je prošao poligraf u vezi sa optužbama koleginice Danijele Štajnfeld za silovanje, čuli su se komentari da bi i ona trebalo da ide na poligraf.\nRezultati poligrafskog ispitivanja nisu dovoljno pouzdani i zato nisu prihvatljivi ni kao dokaz na sudu, niti u istrazi mogu da budu osnov za procenu da li žena koja je moguća žrtva silovanja govori istinu, smatra Dušica Popadić.\nUprkos tome, dešava se da nadležne institucije poligraf predstavljaju kao uslov za istagu, pokazuje praksa Incest trauma centra- Beograd.\n“Od žrtava drugih zločina, poligrafsko ispitivanje se retko traži, a u oblasti seksualnog nasilja uopšte ne bi smelo da se sprovodi. Na žalost, ova praksa ne beleži samo izolovane slučajeve. Veliki problem je u tome što se pristupanje poligrafu institucije predstavljaju kao uslov za započinjanje ili nastavak istrage, odnosno krivičnog postupka”, ističe Dušica Popadić.\nOna dodaje da je u mnogim razvijenim zemljama policiji, tužilaštvu i svim drugim akterima angažovanim u istrazi zabranjena upotreba poligrafa kad su u pitanju osobe koje prijavljuju da su preživele seksualno nasilje.\n“Predlaganje ili nametanje metode poligrafa isključuje brigu o tome kako će se žena osećati kad se to od nje traži. Umesto da ispune svoju odgovornost da je zaštite, policija, tužilaštvo i sud mogu ovakvim neprimerenim zahtevom upravo demonstrirati svoju moć, drugim rečima je zloupotrebiti. Žene često nisu informisane da li smeju da odbiju poligraf i plaše se da će to – na bazi mitova i stereotipa o silovanju - “automatski” biti tumačeno kao da silovanja nije bilo”, objašnjava direktorka Incest trauma centra.\nNa pitanje da li bi eventualna ponuda da se testira na poligrafu predstavljala sekundarnu vitkimizaciju žene koja kaže da je preživela silovanje, Dušica Popadić navodi da bi to svakako predstavljalo izraz nepoverenja.\n“Upravo je njihov strah da im se neće verovati glavni razlog zbog čega se silovanje minimalno prijavljuje. Govoreći o svom iskustvu, žena ponovo proživljava osećanja straha, stida, poniženosti. Svaki način ispitivanja koji ne uzima u obzir i ne brine o posledicama seksualne traume, nosi veliki rizik od aktiviranja traumatskih sećanja tokom samog ispitivanja, neposredno posle ispitanja i u kratkom ili dugom roku nakon ispitivanja. Praksa pokazuje da nadležni koji sprovode takvo ispitivanje nikad kasnije ne odgovaraju za retraumatizaciju koju su uzrokovali. Žena i u tome ostaje sama”, navodi Dušica Popadić.\nNa konkretno pitanje da li bi na rezultate poligrafa moglo da utiče to što se Danijela Štajnfeld, kako je ispričala za Insajder, godinama lečila od postraumatskog poremećaja, Dušica Popadić napominje da Incest trauma centar taj slučaj prati samo putem medija.\nIpak, dodaje da žena koja je preživela seksualno nasilje i koja odbije poligraf može da se posmatra samo kao neko ko poznaje svoja prava i brine o svom mentalnom zdravlju nakon preživljene traume.\nPodsetimo, Danijela Štajnfeld je u opširnoj ispovesti za Insajder otkrila ime kolege za kog navodi da je silovao u maju 2012. godine. Ispričala je kako je prvo pokušala sve da zaboravi, odselila se u Ameriku, ali su onda počeli psihički problemi zbog čega je u jednom trenutku pomišljala čak i na samoubistvo.


ponedeljak, 21 jul 2008 22:31\nSavet za nacionalnu bezbednost saopštio je večeras da je uhapšen haški optuženik Radovan Karadžić.\nKako se navodi, akcijom srpskih službi bezbednosti lider bosanskih Srba Karadžić je lociran i lišen slobode.\nKaradžić je priveden istražnom sudiji Veća za ratne zločine u Beogradu u skladu sa zakonom o saradnji sa Haškim Tribunalom za bivšu Jugoslaviju.\nU saopštenju se međutim ne navodi kada i gde je haški bjegunac uhapšen.\nSavjet za nacionalnu bezbjednost Republike Srbije saopštio je da je akcijom srpskih službi bezbednosti lociran i lišen slobode haški optuženik Radovan Karadžić. U saopštenju, međutim, ne navodi se kada i gde je Karadžić uhapšen. Agenciji Beta potvrđeno je da je Karadžić uhapšen u Srbiji. Ministarstvo unutrašnjih poslova saopštilo je da pripadnici MUP nisu učestvovali u lociranju i hapšenju Karadžića...\nU bjekstvu od 1996.\nU optužnica takođe stoji da je Radovan Karadžić odgovoran za bombardovanje i snajpersko gađanje civila u Sarajevu koje je dovelo do ubistva i ranjavanja hiljada osoba, uključujući i mnoge žene i djece.\nBeograd -- Dok pojedine stranke u Srbiji smatraju da je hapšenje Radovana Karadžića korak bliže ka EU, drugi kažu da je to loša vest.\nLider Nove Srbije Velimir Ilić izjavio je da je "iznenađen hapšenjem Radovana Karadžića", ali i ocenio da to hapšenje za Srbiju "predstavlja korak bliže EU". SPS saopštio je da saradnja sa Haškim tribunalom mora biti dvosmerni proces i da se ne sme svoditi samo na izručivanje optuženika. Aleksandar Vučić iz SRS-a ocenio je da hapšenje Radovana Karadžića predstavlja "jezivu vest" za Srbiju.\nVelimir Ilić pita, međutim, "šta će nam ta EU doneti". "Smatram da narod treba da se izjasni o ulasku u EU, a ne da to vodi jedan političar ili jedna partija", rekao je Ilić.\nOn je rekao da se pred Haškim sudom "sudilo samo Srbiji i srpskim optuženicima, dok su svi ostali oslobadajani i sklonjeni, što nije korektno prema jednom narodu koji je kažnjen i uzimanjem dela teritoreije".\nU saopštenju SPS-a, koje je usledilo nakon objavljivanja informacije o hapšenju bivšeg predsednika Republike Srpske Radovana Karadžića, navodi se da se ta stranka protivi izručivanju građana Srbije, i pored toga što je saradnja sa tim sudom međunarodna obaveza Srbije i što su promenom zakonskih i ustavnih rešenja posle 2000. godine stvorene mogućnosti za izručenje.\nSPS, kako se navodi, neće dozvoliti da bude predmet političke manipulacije, jer su punu saradnju sa Haškim tribunalom, uključujući i izručenja, podržavale i sve stranke koje su činile prethodnu Vladu Srbije.\nVučić: Jeziva vest\nVučić je rekao da je Srbija na putu nestanka, jer je predsednik Srbije Boris tadić počeo da učvršćuje diktaturu i naveo da on ovim hapšenjem vraća uslugu onima koji su mu pomogli da formira neprirodnu vladu sa socijlistima.\nLider Lige socijaldemokrata Vojvodine Nenad Čanak pozdravio je hapšenje bivšeg lidera bosanskih Srba Radovana Karadžića i zatražio da se konačno razotkrije i "mreža Karadžićevih jataka".\n"Ključno je da se raskrinka i mreža jataka, jer sam uveren da oni čine važne elemente državnih službi u Srbiji", rekao je Čanak. On je podsetio da već dugi niz godina tvrdi da "neko može da ne bude uhapšen samo ako se zna gde je, pa se zna gde da se ne traži".


Paragraf - Arhiva pravnih i ekonomskih vijesti na dan 27.10.2020.\nKRIZNI ŠTAB FEDERACIJE BIH: Obavezno nošenje zaštitnih maski na otvorenom na teritoriji cijele FBiH. Uvodi se nova vrsta testiranja, proširuju se bolnički kapaciteti\nKrizni štab Ministarstva zdravstva Federacije BiH održao je vanrednu sjednicu na kojoj su donesene odluke o uvođenju novih mjera.\nŠTAB ZA VANREDNE SITUACIJE RS: Do 1. novembra 2020. godine obustava nastave u osnovnim i srednjim školama, a nastava će se odvijati onlajn\nRepublički štab za vanredne situacije održao je u Banjaluci 60. sjednicu, kojom je predsjedavao komandant Štaba Radovan Višković.\nZAKON O PREVOZU U DRUMSKOM SAOBRAĆAJU RS: Zakonom propisane zabrane vršenja javnog prevoza lica\nMinistarstvo saobraćaja i veza podržalo je akciju "Mjesec borbe protiv nelegalnog prevoza" koju je iniciralo Ministarstvo komunikacija i transporta BiH, koja traje od 15. oktobra, a čiji je cilj sprječavanje nelegalnog prevoza putnika i robe.\nUREDBA O INTERVENTNIM MJERAMA ZA PODRŠKU UGROŽENIM SEKTORIMA PRIVREDE FEDERACIJE BOSNE I HERCEGOVINE U OKOLNOSTIMA PANDEMIJE COVID-19: Raspisan javni poziv za pomoć autobuskim prijevoznicima. Predviđeno 10 miliona KM\nStupanjem na snagu Uredbe o interventnim mjerama za podršku ugroženim sektorima privrede Federacije Bosne i Hercegovine u okolnostima pandemije COVID-19 ("Sl. novine FBiH", br. 74/2020), ispunjeni su preduvjeti za objavu javnog poziva i za podnošenje prijava za dodjelu finansijske pomoći, u ukupno raspoloživom iznosu od 10.000.000 KM, korisnicima čija je glavna djelatnost javni cestovni (autobusni) prijevoz putnik.\nPOREZNA UPRAVA FBIH: Bilježi se porast broja zaposlenih


TAKO TO RADE U ITALIJI Deca ne mogu u školu dok ne donesu dokaz da su vakcinisana\nDeca u Italiji ne mogu da dolaze u školu dok ne donesu dokaz da su vakcinisana, a njihovi roditelji rizikuju da budu kažnjeni sa 500 evra ako pošalju nevakcinisanu decu u školu, glavne su odredbe italijanskog zakona "Lorencin" koji je u punoj primeni od 11. marta.\nPrema novim pravilima, deca do navršenih šest godina će biti ispisana iz jaslica i vrtića ukoliko nisu vakcinisana, piše BBC.\nRok za donošenje potvrda o vakcinaciji trebalo je da bude 10. mart, ali je zbog vikenda produžen do ponedeljka.\n"Svi su imali vremena da to urade", izjavila je ministarka zdravlja Đulija Grilo za novine "La Republika" i naglasila da je pravilo jednostavno "Nema vakcine, nema škole".\nPrema "zakonu Lorencin" - koji je dobio ime po bivšem ministru zdravlja koji ga je predložio - deca moraju da prime niz obaveznih vakcina pre nego što krenu u školu. To uključuje vakcinaciju protiv varičela, malih boginja, dečje paralize, zaušaka i rubeola.\nZakon je donet zbog naglog porasta broja obolelih od malih boginja, stopa vakcinacije drastično je bila opala, jer je manje od 80 odsto populacije Italije bilo je vakcinisano, a preporuka Svetske zdravstvene organizacije je da vakcinisano bude 95 odsto stanovnika.\nU ponedeljak, koji je bio poslednji dan za roditelje da dostave potvrde o vakcinaciji dece, italijanski zvaničnici objavili su da je nacionalna stopa imunizacije dostigla ili je vrlo blizu 95 odsto za decu rođenu 2015. godine, u zavisnosti od toga o kojoj vakcini je reč.\nDonošenje Lorencinovog zakona, koji je izradila prethodna vlada, bilo je burno, sadašnja koalicija kada je došla na vlast, saopštila je da će odustati od obavezne imunizacije, ali je kasnije promenila stav, a dve populističke partije na vlasti suočile su se sa optužbama da vode politiku protiv vakcinacije, navodi BBC.\nNAUČNICI OPTIMISTIČNI Vakcina za HIV testirana u Africi, prvi rezultati za TRI GODINE\nDom zdravlja u Podgorici NEMA VAKCINA, kasni isporuka zbog SNEGA


Luka Petrović - Blic Online\n"Velika korist od energetskog skupa": Oko 50 vodećih lidera elektroindustrije iz zemalja regiona okupljeno u Trebinju\nGeneralni direktor preduzeća "Elektroprivreda Republike Srpske" Luka Petrović izjavio je danas da je za organizaciju ovogodišnjeg Samita energetike u Trebinju uloženo 40.000 KM.\nPetrović: U toku izrada kriterijuma za kategoriju socijalno zaštićenog kupca električne energije\nDirektor "Elektroprivrede Republike Srpske" Luka Petrović rekao je da je "Elektroprivreda" u potpunosti spremna za obavljanje funkcije javnog snabdevača shodno novom Zakonu o električnoj energiji.\nPRATE POLITIKU VLADE RS Petrović: Na račun za struju od 25 evra povećanje manje od jednog\nGeneralni direktor "Elektroprivrede Republike Srpske" Luka Petrović izjavio je da će povećanje cene električne energije biti minimalno i naveo da će potrošaču koji ima račun od 50 KM povećanje iznositi manje od dve marke.\nTvrde da su im POVEĆANI TROŠKOVI: Traže poskupljenje struje za domaćinstva u Srspskoj\nSkupštinske klupe nakon novembarskih lokalnih izbora u Trebinju mogle bi biti najzanimljivije do sada, jer bi se, prema overenim kandidatskim listama, za istom skupštinskom govornicom mogli naći Luka Petrović i Slavko Vučurević, a njima se pridružiti Nebojša Vukanović.\nNa dvodnevnom Samitu eneregetike u Trebinju poseban značaj je dat uvezivanju privrede, politike i nauke u regionu, a planirano je i formiranje radnih grupa u više segmenata energetskog sektora koje će doprineti ukrupnjavanju energetskih potencijala zapadnog Balkana.\nRadnici u elektrodistributivnim preduzećima u RS koji idu na teren moraće u naredne dve do tri godine da dobiju duplo veće plate, ističe generalni direktor Elektroprivrede RS Luka Petrović.\nPetrović: Elektroprivreda do sada VODILA SOCIJALNU POLITIKU prilikom kreiranja CENA STRUJE\nDirektor „Elektroprivrede Republike Srpske” Luka Petrović izjavio je danas da je to javno preduzeće spremno da realizuje velike investicije i na taj način iskoristi velike potencijale Srpske u energetici.\n"TRAŽI SE MODEL ŠTO PRISTUPAČNIJI GRAĐANIMA" Petrović poručuje da za sada STRUJA NEĆE POSKUPETI\nGeneralni direktor “Elektroprivrede Republike Srpske” Luka Petrović izjavio je da struja u Srpskoj za sada neće poskupjeti, te da ovo preduzeće nema u planu poskupljenje električne energije za domaćinstva.\nPetrović: Naknada uz račun za struju neće više biti POVEĆAVANA\nDirektor Elektroprivrede RS Luka Petrović veruje da je ovo poslednja godina u kojoj će se potrošačima električne energije u Republici Srpskoj povećavati naknada za obnovljive izvore energije.\nGeneralni sekretar SNSD-a Luka Petrović izjavio je da Bošnjaci treba da se dogovore ko će od njih učestvovati u vlasti na zajedničkom nivou i da se može očekivati da bošnjaki korpus kaže da li želi u vlast sa pobednicima iz srpskog i hrvatskog korpusa.\nTREBINJE NAJBOLJA ZONA Petrović: Gradimo solarnu elektranu vrednosti 150 miliona evra\nElektroprivreda Republike Srpske raspisaće u ovoj godini tender za izgradnju solarne elektrane na području Trebinja, čija će snaga biti 100 megavata, a vrednost 150 miliona evra, potvrdio je za Srnu direktor ovog preduzeća Luka Petrović.\nProjektovani budžet Trebinja za narednu godinu 26,6 miliona KM\nOdbornici u Skupštini grada Trebinja usvojili su nacrt budžeta za 2018. godinu u iznosu od 26,6 milona KM što je skoro 17 odsto više nego ovogodišnji budžet.\nU proteklu godinu od dolaska na vlast koalcija “Za snažno Trebinje” započela je sve procese iz predizborne platforme i tako ćemo i nastaviti, rekao je povodom godinu dana od preuzimanja dužnosti gradonačelnik Trebinja Luka Petrović.\nUjedinili se Leotar i Trebišnjica\nNa inicijativu gradonačelnika Trebinja, Luke Petrovića, radna grupa predstavnika oba kluba donela je odluku o zajedničkom delovanju.\nBOSANSKI PALMA Nove ideje gradonačelnika Trebinja obradovaće sve koji planiraju venčanje\nGradonačelnik Trebinja Luka Petrović doneo je odluku da će od 1. oktobra ove godine lica starosti od 38 godina i više koja stupe u brak dobijati iz gradskog budžeta mesečno do 650 KM u trajanju od 18 meseci.\nPetrović: Požari podmetnuti, za piromane visoke novčane kazne\nPožar u Biogradu kod Trebinja, koji je za svega 20 minuta danas zahvatio više hektara niskog rastinja je podmetnut, tvrdi gradonačelnik Trebinja Luka Petrović.\nInvesticiona konferencija u Trebinju: Stigli investitori iz više država\nU Trebinju je jutros počela investiciona konferencija „Investiraj u Trebinje 2017“, na kojoj je oko 350 gostiju, a prisustvuju i ministri u Vladi Republike Srpske Zoran Tegeltija, Zlatan Klokić i Jasmin Komić, kao i episkop zahumsko – hercegovački Grigorije.\nGradonačelnik Trebinja nije uspeo da "ugura" Morin Kormak u kalendar poseta\nAmerička ambasadorka u BiH Morin Kormak, koju je predsednik RS Milorad Dodik proglasio nepoželjnom u Srpskoj, boravila je u dvodnevnoj poseti Trebinju i Bileći, ali se nije sastala sa čelnicim tih lokalnih zajednica.


Smjena ministra unutrašnjih poslova TK bez potrebne skupštinske većine | RTV SLON\nPočetna Vijesti Smjena ministra unutrašnjih poslova TK bez potrebne skupštinske većine\nSmjena ministra unutrašnjih poslova TK bez potrebne skupštinske većine\nObjavio: S. J. - 30/11/2017 16:03\nIako su se za govornicom Skupštine TK danas mogle čuti različite optužbe upućene prema premijeru TK Begi Gutići i ministru unutrašnjih poslova TK Huseinu Topčagiću, inicijativa SDP-a da premijer pokrene postupak smjene ministra nije dobila potrebnu većinu.\n17 glasova protiv i šest za, bili su dovoljni da poslanici u Skupštini TK ne podrže inicijativu Kluba SDP-a, kojom se od premijera TK Bege Gutića tražilo da pokrene inicijativu za smjenu ministra unurašnjih poslova TK Huseina Topčagića. Naime Klub SDP-a inicijativu je podnio na osnovu činjenica koje su se pojavile u javnosti u vidu pisma i prepiski a u kojim se navodi da je ministar u sukobu interesa, da je vršio nelagalno zapošljavanje osoba u ministarstvo unutrašnjih poslova TK te da koči provođenje zakona koji se odnosi na razdvajanje Uprave policije od Ministarstva unutrašnjih poslova.\n„ Nažalost u Skupštini kantona su prevladale snage koje ne vide da u ovom pismu i prepiskama ima dovoljno elemenata za pokretanje više krivičnih prijava i nažalost inicijativa za pokretanje smjene ministra nije dobila potrebnu većinu“, izjavio je Dževad Hadžić, predsjednik Kluba SDP-a TK.\nHadžić navodi da ga je iznenadilo glasanje političkih klubova kojima ministar unutrašnjih poslova ne pripada te je vjerovao da će reagovati na optužbe koje su se mogle čuti za govornicom. U svom obraćanju ministar Topčagić kazao je da nije u sukobu interesa, kako mu se spočitava zbog poslovanja firme njegovog brata. Navodi da ta firma posluje na području cijele BiH i da se radi o višemilionski ugovorenim radovima koji su skopljeni sa općinama i gradovima u kojima su načelnici članovi SDP-a. Dodaje i da od njega traženo da nelegalno zapošljava kadar u Ministarstvo unutrašnjih poslova na što nikada nije pristao. Za ovo je direktno prozvao premijera TK Begu Gutića, koji navodi da takav zahtjev nikada nije uputio ministru osim što je tražio da se na posljednjem konkursu u potpunosti ispoštuje Zakon o dopunskim pravima boraca i da se prednost da djeci šehida.\n„Bila je i određena vrsta dogovora da nekih 20 do 25 posto treba te kategorije biti favorizirano i primljeno, međutim nemam tačne i decidne podatke, mislim da je samo šest kandidata iz šehidske porodice na posljednjem konkursu primljeno“, kazao je Bego Gutić, premijer TK.\nStvar oko zapošljavanja te svega navedenog, kao i pokušaj SDP-a da ga smijeni sa ove pozicije, zapravo je mišljenja je ministar Topčagić spinovanje SDP-a i skretanje pažnje na stvari itekako nevažne u odnosu na politiku SDP-a i onoga što ona čini građanima ovog kantona.\n„ Za SDP je profitabilnije da se priča o mojoj smjeni, nego zgradi 15. maj u kojem je utvrđeno niz nezakonitih radnji, počev od dodjele zemljišta fizičkom licu, pa odabiru poslova bez tendera, pa onda aneksi ugovora i šta imamo rezultat. Imamo rezultat da građani ovog kantona koji su kupili stan u toj zgradi još nisu rješili problem“, izjavio je Husein Topčagić, ministar unutrašnjih poslova TK.\nZato je ministar Topčagić tražio od SDP-a da se kane njegove smjene i da se bave problemimakoji su kako kaže nastali djelovanjem njihovog kadra. Pozvao je i nadležne institucije da rade svoj posao ne samo kada je u pitanju SPO 15.maj neko i kada je riječ o nelagalnim zapošljavanjima, sukobima interesa i neprovođenje zakona.\nOstalo oko 2.000 NN slučajeva na čijem rješavanju treba dalje raditi\nPotvrđena optužnica protiv Gvozdena Lukića za zločine na području Vlasenice


Novi arheološki „pojas“: Iran—Rusija—Kavkaz - Sputnjik Srbija\n02:53 18 Januar 2021\n09:03 02.01.2017 (osveženo 17:01 02.01.2017) Preuzmite kraći link\nČuveni iranski arheolog Hekmatola Molasalehi, profesor na univerzitetima u Teheranu i Atini u intervjuu za radio Sputnjik govorio je o inicijativi da se formira takozvani „Arheološki pojas“ na Kavkazu — naučni projekat uz učešće naučnika iz Rusije, Irana, Azerbejdžana, Gruzije i Jermenije.\nUčešće iranskih arheologa i saradnja sa ruskim kolegama je veoma važna, praktično od strateškog značaja. Države koje su deo takozvanog „Kavkaskog pojasa“ dobro znaju kakvim sve istorijskim i arheološkim bogatstvima raspolažu. Kavkaske republike bivšeg SSSR-a, a do tada deo Ruske imperije, nekada su ulazile u sastav Irana. Činjenica da Rusija i Iran i kao moderne države dele mnogo toga zajedničkog, stvara odličnu bazu za početak saradnje, govori Hekmatola Molasalehi.\n„Iransko rukovodstvo mora imati u vidu da Iran i Rusija imaju bogatu zajedničku istoriju. Iranski mentalitet prihvata vrednosti ruske kulture i kulture naroda koji naseljavaju Rusiju i to je važno, jer mi smo kao narodi zapravo srodne duše. Trebalo bi raditi na stvaranju zajedničkog programa, a vlade bi u to ime trebalo da izdvoje budžet“, objašnjava on.\nInicijativa Hekmatola Molasalehija posebno je aktuelna u kontekstu činjenice da iranski stručnjaci ne mogu da koriste najnoviju opremu za arheološka istraživanja jer ih u tome sprečavaju američke sankcije.\nSputnjik je ranije pisao da je iranski arheolog Mohamed Naserifard našao drevne crteže na stenama u blizini grada Homejn na zapadu Irana. Po njegovom mišljenju, ovi crteži bi mogli biti stari čak desetinama hiljada godina. Pa ipak, arheolog Naserifard kaže da zbog sankcija SAD protiv Irana, on ne može da nabavi svu neophodnu opremu kako bi ustanovio starost ovih crteža.\n„Sankcije se zato i uvode da bi se negativno uticalo na ekonomiju, kulturu, svakodnevni život jedne zemlje i njenih stanovnika. Mi osećamo efekat tih sankcija konkretno u našim arheološkim istraživanjima. Na nesreću, moje kolege i ja smo svedoci brojnih negativnih posledica na razvoj arheologije u Iranu“, smatra Molasalehi.\nPrema njegovim rečima, godinama su mogućnosti iranskih naučnika ograničene, jer je teško dolazilo do dijaloga sa inostranim partnerima, a to je paradoks jer je konkretno iranska arheologija upravo i nastala uz pomoć naučnika sa Zapada.\n„Iranska arheologija je nastala u 19. veku, zahvaljujući naporima i pomoći, najpre materijalnoj, naučnika iz Evrope. Tako je počeo novi vek u iranskoj nauci. Upravo tada su Iranci počeli da realizuju i primenjuju sva do tada stečena znanja i da samostalno dalje razvijaju nauku. Vremenom je arheologija postala neodvojiv deo obrazovnog programa, a kasnije je u njenom krilu nastala Organizacija za kulturno nasleđe Irana. Ipak, trebalo bi podvući da su osnove iranske arheologije postavile zapadne države. Zato je još čudnije to što upravo oni sada sprovode ovakve mere“, zaključuje Molasalehi.\narheologija, Hekmatola Molasalehi, Iran


Počela konferencija BIZIT 2017 | PC Press\nPočela konferencija BIZIT 2017\n1. novembar 2017. 1. novembar 2017. PC Press\nU Beogradu je 1. novembra počela najveća Regionalna IT i biznis konferencija – BIZIT 2017. Tema ovogodišnje BIZIT konferencije je „Prirodno digitalno“, a učesnici će u naredna dva dana imati prilike da se bolje upoznaju sa brojnim aspektima četvrte industrijske revolucije.\nKonferenciju je svečano otvorila Vesna Čarknajev, direktorka PC Press-a, nakon koje su publiku pozdravili ministar za inovacije i tehnološki razvoj Nenad Popović, kao i ambasador Ruske federacije Aleksandar Vasiljevič Čepurin, i ambasadorka Izraela Alona Fisher-Kamm.\nMinistar Nenad Popović pozdravio je sve prisutne u ime Vlade Republike Srbije, te izjavio da je za Vladu razvoj informacionih tehnologija jedan od strateških prioriteta, koji bi trebalo da dovede do potpunog zaokreta u društvu, a pre svega koncept pametnih gradova, i digitalna transformacija. Napori za digitalnu transformaciju Srbije će teško dati očekivane rezultate ukoliko proces ne zahvati proizvodnu bazu, što je danas prioritet svih zemalja u Evropi, a Vlada Srbije usmerava sve više napora ka nacionalnoj izgradnji industrije 4.0 kako bi je učinila globalno konkurentnom.\nAmbasador Rusije Aleksandar Vasiljevič Čepurin se osvrnuo na istorijski aspekt i promene koje su se dogodile u industriji od 19. veka, a od pojave železnice, do pojave struje. Digitalizacijom se bave kako zapadne zemlje tako i istočne, a u Rusiji digitalizacija je tema već poslednjih osam godina, te je Moskva započela aktivno da se bavi digitalizacijom u poslednjih godinu dana. U maju ove godine u Rusiji je usvojena strategija za usavršavanje celokupnog sistema obrazovanja, a u julu kompleksni dugoročni program digitalne transformacije koji je ključan program za razvoj digitalizacije u ovoj zemlji.\nDigitalna privreda se u Rusiji ne doživljava kao pravac, već kao način života i oblik delovanja. Razrađeni su planovi do 2025. godine za uvođenje interneta visokog kapaciteta u svim velikim gradovima. Ambasador Čepurin je izjavio da smatra da je proces digitalizacije privrede ne samo nacionalno pitanje, već pitanje saradnje među zemljama, te bi čitav svet trebalo da se dogovara oko načina digitalizacije privrede.\nAmbasadorka Izraela Alona Fisher-Kamm se osvrnula na pojam startap nacije, i objasnila kako se Izrael razvio od male zemlje i kako su prebrodili konflikte, te nedostatak diplomatskih odnosa sa komšijama. Istakla je da su najproduktivniji sektor u Izraelu mladi, kao i da je nedostatak prirodnih resursa naterao Izrael da se koncentriše na razvoj tehnologija. Izrael je zemlja imigranata, koji su sa sobom doneli novu kreativnost i ideje, međutim, sve ovo se ne bi dogodilo bez podrške Vlade koja je stvorila zdrav ekosistem. Zaključila je da zemlja ne mora da ima prirodne resurse, i ne mora da živi u idealnom geo-političkom okruženju da bi stvorila pogodan ekosistem.\nNakon ambasadora prisutne je pozdravio i Petar Popović izvršni direktor Direkcije za poslovne korisnike, Telekoma Srbija, koji je naglasio značaj informacije u digitalnoj ekonomiji. Informacije generišu ljudi, količina informacija zahteva ulaganja u data centre i infrastrukturu. Nove generacije su prirodno digitalne jer one odrastaju uz tehniku. “Na nama je da postavimo temelj digitalizacije a na generacijama koje dolaze da razvijaju buduće pravce”, dodao je na kraju.\nTagovi: Aleksandar Vasiljevič Čepurin, Alona Fisher-Kamm, BizIT, BIZIT 2017, Digitalizacija, digitalizacija privrede, Industrija 4.0, Nenad Popović, pametni gradovi, Petar Popović, Prirodno digitalno, Vesna Čarknajev\n← iOS 11.1 ispravlja sigurnosni propust u Wi-Fi bezbednosti\nBIZIT 2017: Data centri budućnosti i IT bezbednost →


Počela rekonstrukcija pogona „Žitopek“ - Tvojih5minuta\nPočela rekonstrukcija pogona „Žitopek“\nNiš, 7. avgust 2014 – Kako je najavio većinski vlasnik Žitopeka na konferenciji za medije tokom procesa preuzimanja, pre mesec dana, prvi koraci reformi u niškoj poslovnoj jedinici su racionalizacija kadra u cilju optimizacije proizvodnje, i isplata zaostalih zarada. Prema planu racionalizacije izvesno je da će kao tehnološki višak „Žitopeka“ biti oko 130 radnika, dok će značajan broj radnika nastaviti da radi u „Žitopeku“, ali i kod drugih poslodavaca.\nUrađene su izmene i dopune sistematizacije, a shodno tome i predlog programa za rešavanje viška zaposlenih. „Program je urađen u skladu sa zakonskim propisma, odnosno isti je dostavljen kako sindikatima, tako Nacionaloj službi za zapošljavanje. Predlogom programa obuhvaćeno je 130 zaposlenih, ali je oko 220 zaposlenih “spaseno” i ostalo da radi. „Žitopek“ ima ogromna dugovanja i da nije promena sigurno bi otišao u stečaj, što bi značilo gubitak svih radnih mesta“, izjavio je novi direktor „Žitopeka“ Milan Todorović. On je još jednom naglasio da je ovde reč o predlogu programa, a ne o finalnom programu, kako navode predstavnici sindikata.


Beta 7. jula 2019. 10:00\nFabrike srpske vojne industrije sve bolje posluju na Bliskom istoku a više od trećine svog naoružanja i vojne opreme koje se izveze odlazi u Ujedinjene Arapske Emirate (UAE) i Saudijsku Arabiju.\nKako navodi portal Balkanska bezbednosna mreža (www.balkansec.net), zvanični podaci o prometu naoružanja i vojne opreme pokazuju da su u 2017. godini na prvom mestu po vrednosti izvoza bili UAE, na drugom Sjedinjenje Američke Države a na trećem Saudijska Arabija.\nUkupno 36 odsto prodatog naoružanja otišlo je u Emirate i Saudijsku Arabiju a Srbija je, osim svog oružja, na Bliskom istoku prodavala i oružje koje dolazi iz Hrvatske, Madjarske i drugih susednih zemalja.\n„Prema podacima izveštaja o prometu naoružanja i vojne opreme, vrednost izvoza u UAE bila je oko 138 miliona američkih dolara, a u Saudijsku Arabiju nešto manje od 62 miliona dolara. To nije ukupna vrednost izvoza u dve zalivske zemlje jer je deo naoružanja i vojne opreme iz Srbije otišao posredno preko firmi registrovanih u SAD, Bugarskoj, Kipru i Sloveniji“, navodi se.\nTaj portal navodi da su narudžbine i UAE i Saudijske Arabije povezane sa ratovima na Bliskom istoku, jer obe države vode borbe u Jemenu pa su „gladne“, pre svega municije.\n„Javna je tajna da se razne frakcije u sirijskom gradjanskom ratu oslanjanju na podršku zalivskih zemalja i to se toleriše na globalnom planu jer velike pare zaradjuju najveći izvoznici oružja poput SAD, Rusije, Velike Britanije i Kine“, dodaje se.\nPrema izveštaju, Srbija je UAE dostavila višecevne lansere raketa i stotine minobacača u kalibru 82 i 60 milimetara, dok je u Saudijsku Arabiju otišlo više hiljada raketa 122 milimetra, zatim višecevni lanseri, ručni bacači, minobacači ali i teški mitraljezi, puškomitraljezi i automatske puške.\n„Poslovi u Zalivu za sada su perspektivni jer ratne potrebe podstiču rast tržišta. Po strukturi naoružanja i vojne opreme vidi se da se radi o pešadijskom i artiljerijskom naoružanju i municiji koje se najviše troši i mora da se zanavlja“, navodi taj portal.\nPodatke o prometu NVO objavljuje Ministarstvo trgovine, turizma i telekomunikacija sa zadrškom od oko godinu i po dana. U julu ove godine objavljen je izveštaj za 2017. godinu.\nNovi sportski teren za školu u Obrenovcu


Evolucija na delu - Veselin Jevrosimović\nNekako s proleća pisao sam na ovim stranama o interakciji ljudi i elektronskih aparata (HCI – Human Computer Interaction). Tom sam prilikom rekao da ova oblast ima dugu istoriju evolucije koja teži ka udobnijim i prirodnijim načinima da računarima i drugim uređajima prenesemo komande, ali i da pomoću njih izrazimo svoje ideje i kreativnost. Prirodan nastavak tog procesa, nakon ekrana osetljivih na dodir, glasovnih komandi i upravljača koji registruju pokrete u prostoru, je upravljanje pokretima tela. Upravo ovih dana postajemo svedoci evolucije na delu i ubrzanog razvoja u tom pravcu.\nOno što jeste tema je nekoliko drugih projekata, koji su pokrenuti rekordnom brzinom i uglavnom od strane naučnih i obrazovnih institucija, ali i entuzijasta širom sveta, a koji koriste tehničke karakteristike ovog uređaja za ostvarivanje alternativnih primena. Naime, Kinect funkcioniše, grubo rečeno, tako što koristi snop infracrvenog svetala koji mapira prostor ispred aparata, u kombinaciji sa senzorom dubine prostora, kamerom i softverskim sistemom za prepoznavanje lika, pokreta i glasa. Sve u svemu, moćna kombinacija hardvera, softvera i inovativnosti. E sad, ubrzo nakon puštanja u javnost pomenuti entuzijasti razvili su alternativne drajvere – softverske programe koji mogu da preuzmu informacije koje dolaze sa Kinecta. Jednom kada na raspolaganju imate te podatke (predstavljaju praktično 3D sliku prostora u realnom vremenu), možete da ih koristite u sopstvenim programima za razne namene.\nTagovi: HCI, Kinect, Microsoft, MIT, Xbox


SPAJIĆ NAJAVIO TRI POVEĆANJA PENZIJA ZA 13 MJESECI: Počinje reforma sistema PIO sa Svjetskom bankom – Portal Luca\nSPAJIĆ NAJAVIO TRI POVEĆANJA PENZIJA ZA 13 MJESECI: Počinje reforma sistema PIO sa Svjetskom bankom\nVanredno povećanje penzija najavljeno za jul. Poslanik LP najavio podršku “Evropi sad”\nU julu ćemo imati vanredno povećanje penzija na osnovu reforme penzionog sistema koji radimo sa Svjetskom bankom, najavio je juče u Skupštini ministar finansija Milojko Spajić odgovarajući na pitanje poslanika Prave Crne Gore Marka Milačića o tomo šta će Vlada uraditi da poboljša status penzionera.\nSpajić je kazao da će u januaru penzije biti povećane na osnovu redovnog usklađivanja sa inflacijom i rastom zarada, zatim u julu vanredno, pa u januaru 2023. ponovo na osnovu rasta zarada u 2022. na osnovu projekta Evropa sad.\n”U periodu od 13 mjeseci imaćemo tri povećanja penzija, koje će ukupno biti značajno”, kazao je Spajić.\nPoslanik DPS-a Ivan Mitrović je imao slično pitanje, ali je na odgovor ministra kazao da je budžet Fonda PIO predlogom budžeta povećan za samo osam miliona eura, gdje nema prostora za dva povećanja penzija u narednoj godini.\nSpajić je najavio povećanje plata zdravstvenim radnicima od 30 do 40 odsto u neto iznosu. On je kazao i da će dug Fonda za zdravstveno osiguranje, koji je novoj vladi, kako je rekao, ostavila prethodna vlast od 39,7 miliona eura, biti smanjen do kraja godine na 23 miliona.\nPoslanik Liberalne partije Andrija Popović, član opozicionog kluba DPS-LP, kazao je juče da će glasati za zakone iz projekta “Evropa sad”, iako sumnja da se ciljevi o rastu zarada ne mogu ispuniti i nazivajući ih marketinškim trikom.\nRaško Konjević iz SDP-a pitao je ko je Goran Radosavljević, političar iz Srbije, koji se predstavlja na društvenim mrežama kao savjetnik crnogorskog premijera i zbog čega je imao ugovor o djelu u Ministarstvu finansija za koji mu je u jednom mjesecu isplaćeno 3.000 eura.\nSpajić je kazao da je riječ o stručnjaku za programski budžet kojeg je predložio IBRD, i da se ta uplata odnosi na angažovanje od više mjeseci. Ministar je kazao da je bivša Vlada potrošila 300 hiljada eura na konsultacije o programskom budžetu kojeg nikada nisu sproveli, a da je to uradila nova Vlada.\nNa Tviteru je Radosavljević objavio predstavljanje kapitalnog budžeta Crne Gore, a zatim je u pitanjima u komentarima o procentualnim isplatama gdje je pominjano i Cetinje, kazao da se protivi takvoj raspodjeli jer treba da zavisi od projekata i da Vlada to pokušava da ukine.


Pozorišna značka Branislav Nušić – Semendria\n25. decembar 2017. KULTURA – Izvor: Politika – Pozorište Patos iz Smedereva narednu godinu započeće novim programom pod nazivom „Pozorišna značka Branislav Nušić”. Ovaj program podrazumeva redovno posećivanje kvalitetnog pozorišnog sadržaja od strane učenika, koji je dodatno propraćen edukativnim elementima, kao što su pozorišni bonton, pozorišne tribine i vođenje ličnog pozorišnog dnevnika.\n– U pitanju je novi pristup razvoja mlade pozorišne publike kroz saradnju sa osnovnim školama i kontinuiran rad na izgradnji pozorišnog ukusa i kritičkog mišljenja kod dece. Savremena istraživanja trendova u kulturi ukazuju na to da je pozorišna publika sve starija, dok su deca i mladi okrenuti drugim medijima koji ne mogu da zamene kulturno-obrazovnu ulogu pozorišta koju ima u razvoju jednog deteta – navode iz Patosa.\nSa realizacijom projekta kreće se početkom naredne godine, a trajaće sve do decembra 2018, kada učenike i njihove škole očekuje završna manifestacija istog naziva. Tada će biti nagrađeni za posećivanje pozorišta i kritičke osvrte u vidu pozorišnih dnevnika.\nZnačaj projekta je prepoznat i finansijski podržan od grada Smedereva i Erste banke kroz program nazvan „Superste +”, na kome je pozorište Patos jedan je od tri pobednika, upravo zbog inovativne ideje razvoja publike u kulturi, što inače predstavlja jedan od prioriteta kulturne strategije Srbije, ali i savremenih evropskih kulturnih programa. Podršku je pružilo i Ministarstvo prosvete, nauke i tehnološkog razvoja ocenivši da se projektom izuzetno podstiče kreativan razvoj učenika školskog uzrasta.\nPartneri na projektu su Centar za kulturu i Narodna biblioteka Smederevo.\n« Železara dostigla proizvodnju iz vremena Ju es stila\nKoncert orkestra „Svetlost“ u Muzeju u Smederevu »


Palestinac ubijen u obnovljenim sukobima zbog statusa Jerusalima\nSvakodnevni sukobi u Jerusalimu\nJedan Palestinac ubijen je u petak u sukobima sa izraelskim snagama na granici pojasa Gaze, saopštilo je Ministarstvo zdravlja na toj palestinskoj teritoriji u kojoj se nastavljaju neredi zbog odluke Sjedinjenih Država da priznaju Jerusalim kao glavni grad Izraela.\nPortparol Ministarstva Ašraf al-Kidra rekao je da je 24-godišnja žrtva pogođena u grudi, a izraelska vojska je saopštila da istražuje incident.\nPalestinski demonstranti sukobljavaju se s izraelskim vojnicima ne samo na granici s pojasom Gaze, već i na Zapadnoj obali, te u istočnom Jerusalimu od kako je 6. decembra američki predsjednik Donald Trump objavio priznanje Jerusalima kao samo izraelskog, iako u njegovom istočnom dijelu Palestinci planiraju da osnuju sjedište svoje buduće nezavisne države.\nStatus Jerusalima je jedan od najvećih sporova između dva naroda, a Sjedinjene Države su decenijama smatrale da ga treba riješiti za pregovaračkim stolom.\nU četvrtak je Generalna skupština Ujedinjenih nacija izglasala neobavezujuću rezoluciju kojom se odbacuje američko priznanje Jerusalima kao samo izraelskog, sa 128 glasova "za", devet protiv, dok se 35 država uzdržalo od glasanja.\nPalestinski predsjednik Mahmoud Abbas zatražio je danas veće angažovanje Evropske unije oko bliskoistočnih mirovnih pregovora i uz poruku da nikakve američke inicijative više ne prihvata.


Nova optužnica u Kini vezana za Šilaj skandal\nZvanična novinska agencija Šinhua navodi da su tužioci u centralnom gradu Čengduu podigli optužnicu protiv Vanga Ližuna\nKineski državni mediji izveštavaju da je bivši šef policije koji je razotkrio detalje velikog skandala u okviru Komunističke partije optužen za pokušaj bekstva iz zemlje, zloupotrebu vlasti i primanje mita.\nZvanična novinska agencija Šinhua navodi da su tužioci u centralnom gradu Čengduu podigli optužnicu protiv Vanga Ližuna posle njegovog saslušanja i razgovora sa njegovim braniocem. Nije rečeno gde će mu biti suđeno.\nVang je bio šef javne bezbednosti u obližnjemg radu Čongkingu u februaru kada je pobegao u američki konzulat u Čengduu kako bi obavestio američke diplomate o skandalu i ubistvu u koje je bila umešana supruga njegovog moćnog šefa, Boa Šilaja. Vang je izgubio podršku Boa i pre no što je potražio pribežište u američkom konzultatu. Nekoliko sati kasnije on je napustio američki konzulat da bi ga potom uhapsile kineske vlasti.\nVangovo svedočenje je navelo kinesko rukovodstvo da u martu smeni Boa sa položaja lidera Komunističke partije u Čongkingu zbog janosti nepoznatih disciplinarnih prekrašaja. Bo je prethodno bio zvezda u usponu u vladajućoj partiji i kandidat za unapredjenje.


Težak izazov: Naoružani Albanci bi u okviru Kfora mogli da upadnu na Sever - Sputnjik Srbija\n20:32 15.11.2018 (osveženo 20:55 15.11.2018) Preuzmite kraći link\nDačić upozorava na kosovski „blickrig“: Moguć napad na sever Kosova uz stranu pomoć\nUkoliko Ramuš Haradinaj, takozvani premijer Kosova, ostvari svoje pretnje, Kosovo bi do kraja ovog meseca moglo da dobije vojsku, prihvatila to međunarodna zajednica ili ne.\nHaradinaj je napomenuo i da će vojska Kosova imati tri puka, od čega će jedan biti raspoređen prema severu Kosova. Haradinaj nije precizirao da li će se ta formacija instalirati u srpskoj sredini na severu ili u južnoj Mitrovici, u albanskoj sredini.\nLjuban Karan penzionisani pukovnik KOS-a kaže da je razlika da li će vojska biti raspoređena prema severu Kosova ili baš na severu, i da je to i razlika između rata i mira.\n„Njihova ideja da budu raspoređeni na celoj teritoriji celog Kosova praktično znači provociranje ratnog sukoba, jer po svim upozorenjima iz Srbije, zaključuje se da Srbija neće dozvoliti nikakav raspored vojske Kosova na severu Kosova“, napominje pukovnik Karan.\nMislite li da Albanci neće krenuti da zauzmu sever Kosova?\nNaš sagovornik ističe da postoji i opcija da bi taj takozvani severni puk mogao da bude raspoređen u okviru misije Kfora i da im to daje mogućnost da uđu na sever pod maskom, to jest, zaštitom međunarodnih snaga.\n„To će biti za Srbiju težak izazov i komplikovana situacija ako se međunarodne snage uključe u dovođenje i zaštitu te paravojske Kosova i da je razmeste na sever“, veruje Karan.\nPo njegovom mišljenju, Srbija ni u takvim okolnostima ne bi pristala da se albanska vojska instalira na severu Kosova, a strahuje da Albanci upravo žele da na taj način isprovociraju napetost između NATO-a i Srbije.\nPukovnik Karan kaže da ni Albanci ne žele da svoju decu vide u puku koji je, kako je naveo, unapred viđen za sukob, što je veliki problem za kosovsko rukovodstvo. S druge strane, Srbi ne žele da budu deo ove vojne formacije, zbog čega je Priština dodatno nervozna jer gubi glavnu supstancu koji Zapad od njih zahteva za stvaranje vojske, a to je — multietničnost.\nHaradinaj je dodao i da će vojska Kosova ukupno imati, pored „severnog“, još dva kopnena, pešadijska puka. Jedan će biti smešten u Gnjilanu a drugi na jugu.\nSever Kosova, Vojska Kosova, okupacija, Ljuban Karan, Kosovo i Metohija, Srbija


Karadžić u sredu raspisuje vanredne izbore u FSS\nU sredu če biti održana vanredna skupština Fudbalskog saveza Srbije kada će biti i donesena odluka o raspisivanju vanrednih izbora na svim nivoima, kada će se videti da li će Tomislav Karadžić zadržati poziciju prvog čoveka Kuće fudbala\nSvi regionalni savezi biraće nova rukovodstva, a istovremeno biće biran i novi predsednik FSS. I sam Tomislav Karadžić nedavno je stavio svoj mandat na "talon", pa se očekuje da za nekoliko dana i zvanično počne izborna procedura.\nSlaviša Kokeza, koji je pre dva dana izabran za potpredsednika FSS, takođe je najavio vanredne izbore. On je istakao da predsednik Tomislav Karadžić još nema protivkandidata, ali da će se on sigurno pojaviti u skorije vreme.\nFudbalska Srbija posle starta u sredu kreće narednih meseci u izbornu trku, a očekuje se da bi novi predsednik i ostali funkcioneri trebalo da budu ustoličeni početkom 2016. godine.


"Bili smo malo nervozni na samom početku susreta, ali kako je utakmica odmicala, igrali smo sve bolje", zadovoljno je konstatovao selektor "delfina".\nOn je istakao da je "mogao da očekuje" ovakav tok duela sa severnim komšijama i dodao da su se srpski reprezentativci tokom protekla dva dana susreli sa neuobičajenim pritiskom.\n"Proteklih godina navikli smo da igramo finalne utakmice, a uoči večerašnjeg meča sa Mađarima postojala je opasnost da se sa Evropskog prvenstva vratimo bez odličja", napomenuo je Udovičić.\nSelektor našeg državnog tima je podsetio da su "delfini" imali naporan polufinalni meč sa selekcijom domaćina šampionata i dodao da nije bilo nimalo lako da se ekipa vrati u pravi ritam nakon nesrećnog poraza u borbi za finale.\nKapiten, i do sada najbolji igrač kontinentalnog prvenstva u prestonici Hrvatske, Vanja Udovičić naglasio je da su njegovi saigrači i on želeli da osvoje pobednički pehar, ali da su posle svega zadovoljni osvojenom medaljom.\n"Bilo je teško da damo sve od sebe u poslednjoj utakmici u sezoni, ali učinili smo veliki napor i na kraju slavili", zaključio je Udovičić.


Borjan je nakon pobede svog tima protiv Rada sa 5:0 izjavio da je ekipa osvajanjem treće uzastopne titule nastavila da piše istoriju i najavio da je sledeći cilj dupla kruna.\nFudbaleri Crvene zvezde su u petak uveče proslavi overu titule\n- Preponosan sam na saigrače, trenere, upravu, sve zaposlene u klubu jer smo još jednu sjajnu sezonu završili šampionski. Osvajanjem treće uzastopne titule nastavili smo da pišemo istoriju, pokazali smo koliko je Zvezda velika. Ova generacija je potvrdila dominaciju na terenu, na Banjici smo samo stavili pečat na Superligu. Jedino mi je žao što nismo mogli da igramo pred našim fenomenalnim navijačima, ali ovo je i njihova titula. Očekujem ih već na sledećoj utakmici pa ćemo zajedno još jednom da slavimo - istakao je sjajni golman za klupski sajt.\nJedan od sedmorice prvotimaca koji je vezao tri titule kaže da je sledeći cilj dupla kruna, koja se čeka od 2007.\n- Želimo duplu krunu, mislim da je vreme da ona stigne na „Marakanu”. Spremamo se za Inđiju u četvrtfinalu Kupa Srbije i verujem da ćemo nastaviti uspešnu sezonu - zaključio je Borjan.


Stotine naučnika saopštilo je da postoje dokazi da novi koronavirus u malim česticama u vazduhu može inficirati ljude i pozvalo Svetsku zdravstvenu organizaciju da promeni preporuke, objavio je Njujork tajms (NYT) u subotu.\nSvetska zdravstvena organizacija tvrdi da se bolest primarno širi sa osobe na osobu preko malih kapljica iz nosa ili usta, koje se šire kada osoba sa Kovidom 19 kašlje, kija ili govori.\n"Upoznati smo sa člankom i naši stručnjaci analiziraju njegov sadržaj", rekao je portparol SZO Tarik Jašarević u odgovoru na zahtev Rojtersa za komentar poslat mejlom.\nBez obzira da li ga nose velike kapljice koje se kreću kroz vazduh nakon kijanja, ili mnogo manje kapljice nakon izdisaja, koje se mogu kretati po prostorijama, koronavirus se prenosi vazduhom i može zaraziti ljude pri udisanju, rekli su naučnici, a prenosi NYT .\n"Posebno tokom posledna dva meseca, nekoliko puta smo izjavljivali da razmatramo prenošenje vazduhom kao mogućno, ali svakako nepodržano čvrstim ili bar jasnim dokazima", rekla je dr Benedeta Alegranci, koju je citirao NYT.


Radio Rožaje - Makedonija promenila ime u Republika Severna Makedonija.\nsubota, 12 Januar 2019 11:08\nMakedonija promenila ime u Republika Severna Makedonija.\nMakedonsko Sobranje usvojilo je 11. januara 2019. godine, dvotrećinskom većinom Ustavni zakon sa 81 glasom "za",\nčime su prihvaćeni svi amandmani koji proizlaze iz Prespanskog sporazuma koji je Makedonija potpisala sa Grčkom prošle godine u junu i novo ime države je Republika Severna Makedonija. Građani Republike Makedonije, preko predstavnika u Sobranju su, prihvatanjem ustavnih izmena, napisali novo, istorijsko poglavlje državnosti. Ovo je čin koji govori o državničkoj odgovornosti i snažnom patriotizmu zato što omogućava sprovođenje dva najvažnija državna interesa, a to su učlanjenje u NATO i EU.\npogledano 259 puta


Dobri rezultati u prvoj polovini 2020, unapređenja uprkos težim okolnostima - Milenijum Osiguranje\nPočetna Novosti Dobri rezultati u prvoj polovini 2020, unapređenja uprkos težim okolnostima\nDobri rezultati u prvoj polovini 2020, unapređenja uprkos težim okolnostima\nBEOGRAD, 27. AVGUSTA 2020. – Kompanija Milenijum osiguranje zabeležila je u prvih šest meseci 2020. godine odlične rezultate, koji se ogledaju u povećanju broja klijenata, razvoju prodajne mreže, unapređenju proizvoda, uz istovremen rast premije svih neživotnih osiguranja.\nPrema strukturi portfelja, dobrovoljno zdravstveno osiguranje beleži dinamičan rast od skoro 40 miliona dinara, što je pet puta više u odnosu na prošlu godinu. Ostala imovinska osiguranja imaju rast od od 21 odsto, dok je auto-kasko osiguranje zabeležilo 15 odsto bolji rezultat. U prvoj polovini godine i osiguranje od autoodgovornosti je zabeležilo rast od dva odsto. U ovom periodu godine, zbog vanrednog stanja u Srbiji i mera zaštite od širenja epidemije, pad je zabeležen u osiguranjima za putnu asistenciju od 65 odsto u odnosu na prošlu godinu. Prema zvaničnom izveštaju Narodne banke Srbije, Milenijum osiguranje je jedan od lidera prema ažurnosti obrade šteta autoodgovornosti.


Narodna stranka traži otvaranje mađarskog konzulata u Vranju | PČINJSKI 017 - PORTAL\nIZBORI 2020 SRBIJA VESTI VRANJE ZANIMLJIVOSTI\nNakon što je je u javnosti Vranje proglašeno za grad Mađara zbog nezvaničnih rezultata izbora po kojima je Savez vojvođanskih Mađara u ovom gradu treći sa osvojenih preko 1.200 glasova, Gradski odbor Narodne stranke Vranje uputio je Vladi Srbije inicijativu za otvaranje mađarskog konzulata u Vranju.\nZvaničnih rezultata parlamentarnih izbora u Vranju još nema, ali na društvenim mrežama je vest o velikom broju glasova za SVM odjeknula, pa su uveliko i krenule šale.\nU šali ili ne, tek Gradski odbor Narodne stranke Vranje je Vladi Srbije uputio inicijativu za otvaranje konzulata Mađarske u Vranju, s tim da, kako saopštavaju, konzulat ima ispostavu u selu Neradovac, kao najvećem uporištu Mađara u Vranju.\nIako sami meštani sela Donji Neradovac kažu da su većinski glasali za Srpsku naprednu stranku, dok ne bude zvaničnih rezultata, oni su već okarekterisani u javnosti kao mađarsko selo, iako su od mađarske granice udaljeni preko 540 kilometara.\nOd Vlade Srbije traže da ovu inicijativi uzme u obzir i omogući, kako kažu, sugrađanima mađarske nacionalnosti sva prava koja kao pripadnici manjinske zajednice u Srbiji uživaju.\nPodsetimo, iako se prema poslednjem popisu iz 2011. godine u ovom gradu 6 građana izjasnilo da je mađarske nacionalnosti, Vranje je u javnosti već označen kao grad Mađara jer je, prema nezvaničnim rezultatima, lista Saveza vojvođanskih Mađara osvojila 3. mesto po broju glasova za narodne poslanike u ovom gradu i nalazi se iza SNS-a i SPS-a.\nŠta ako se zatvore granice dok ste na plaži u Grčkoj


SAVREMENA PEKARA I VIŠE STIPENDIJA\nDa pekara Hemijsko-tehnološke škole po opremljenosti ne zaostaje ni za najsavremenijom privatnom pekarom u gradu, dokaz je i najnovija etažna peć sa fermentacionom komorom, donacija Nacionalnog saveta Mađara, u vrednosti od 6.000 evra. Osim toga, školska pekara u novoj školskoj godini osvanula je i sa novom kuhinjom – vrednim poklonom koji je takođe obezbedio Nacionalni savet Mađara.\n- Naša pekara je sigurno jedna od najopremljenijih na nivou Srbije! Vrednost opreme u celoj pekari iznosi oko 30.000 evra – naglašava direktor škole Nikola Matković, dodajući da posebnu zahvalnost škola duguje i subotičkim privrednicima koji, kao društveno-odgovorne kompanije, pomažu deficitarne obrazovne profile.\nZato prvi put ove školske godine, osim stipendija koje daje Grad Subotica, ukupno pet učenika Hemijsko-tehnološke škole dobijaju stipendije koje obezbeđuju: picerija "Denis", kompanija "Mini-pani" i pekara "Proleće".\n- Stipendije su dobila dva učenika obrazovnog profila – prehrambeni tehničar (na srpskom i mađarskom jeziku) i tri učenika obrazovnog profila – pekar. Reč je o učenicima prvog razreda, koji se školuju za deficitarna zanimanja – objašnjava školski pedagog Vanja Mihajlović, i dodaje da su ovi učenici po završetku školovanja u Hemijsko-tehnološkoj školi, najblaže rečeno - konkurentni na subotičkom tržištu.\nJednom rečju, posle prakse koje steknu u školi, učenici mogu pravo – u pekaru, odnosno obučeni su za rad i mogu odmah da počnu da rade i – zarađuju.


Pripadnik SIPA-e skrivio nesreću u kojoj je poginuo pješak – Informer\nPripadnik SIPA-e skrivio nesreću u kojoj je poginuo pješak\nPedesetogodišnji Slavko Tambić iz mjesta Meljakovac, opština Prijedor, poginuo je u četvrtak uvečer kada je u njega udario automobil Passat, kojim je upravljao Bahrudin Džamdžić iz Sanskog Mosta.\nSaobraćajna nesreća dogodila se sinoć oko 19.00 sati na magistralnom putu Prijedor – Oštra Luka, u mjestu Rasavci, opština Prijedor.\nDžamdžić, kojii je pripadnik SIPA-e, je nakon nesreće pobjegao sa mjesta događaja, da bi ga policija Sanskog Mosta uhapsila oko 22.30 sati i predala pripadnicima Policijske stanice za bezbjednost saobraćaja Prijedor.\nAgencija za istrage i zaštitu BiH (SIPA) saopštila je da je sa žaljenjem primila vijest o pogibiji Slavka Tambića u saobraćajnoj nesreći koja se dogodila sinoć, a koju je izazvao pripadnik SIPA-e.\n“Iako je nemoguće ispraviti posljedice ovog strašnog događaja, SIPA osuđuje postupak policijskog službenika Agencije, te podržava aktivnosti nadležne policije i tužioca koji rade na rasvjetljavanju okolnosti pod kojima se dogodila ta nesreća, nakon čega će i sama provesti mjere predviđene zakonom”, saopšteno je danas iz SIPA-e.\nU saopštenju se navodi da Agencija za istrage i zaštitu BiH javno izražava iskreno saučešće svim članovima porodice Tambić, kao i prijateljima nesretno nastradalog.\nNi naredne sedmice nema nastave u školama Kantona Sarajevo\nVIDEO/ Putin testirao Teslinu bombu!?


Košarkaški klub Mega Mozzart » JOVANOVIĆ PRED DUEL SA PARTIZANOM: „OVO SU UTAKMICE KOJE MNOGO ZNAČE ZA MOJE IGRAČE JER SE KROZ NJIH UBRZANO SAZREVA“\nU subotu 12. decembra od 19 časova Mega Soccerbet će u okviru 10. kola ABA lige igrati protiv ekipe Partizan NIS, ovaj put kao gost u Hali Sportova Ranko Žeravica. Izabranici trenera Vladimira Jovanovića sa sedam pobeda iz odigranih devet utakmica drže trenutno drugo mesto na tabeli, te derbi protiv Partizana očekuju u dobrom raspoloženju.\nTrener Mege Vladimir Jovanović je pred duel protiv Partizana istakao da ovakve utakmice puno znače za njegove igrače jer se kroz njih ubrzano sazreva:\n– Radi se o veoma dobrom timu koji je zbog povreda i izostanka veoma važnih igrača imao rezultatsku krizu. Povratak povređenih igrača je doneo bolje rezultate tako da posle poslednje utakmice u Evrokupu i matematički su obezbedili prolazak u Top 16 fazu. Sašo kao veoma dobar i iskusan trener je za kratko vreme uspeo da konsoliduje ekipu i u većini mečeva da iz njih izvuče maksimum. Sigurno da sa trenutnim skorom u ABA ligi nisu zadovoljni i pored dva tesna poraza u poslednja dva kola, daće sve od sebe da se vrate na pobednički kolosek. Partizan je kvalitetan tim, na svim pozicijama je popunjen sa odličnim igračima i vođen je od trenera koji zna da izvuče najbolje iz njih. Mi moramo da budemo spremni prvo da pariramo njihovoj kontakt igri i njihovim telima, što će biti preduslov za dobru utakmicu sa naše strane. Ovo su utakmice koje mnogo znače za moje igrače jer se kroz njih ubrzano sazreva.\nPosle devet odigranih kola ABA lige, Mega Soccerbet je trenutno na drugom mestu sa skorom 7-2 dok je Partizan ima četiri pobede i pet poraza. Ove dve ekipe su se do sastale 14 puta u regionalnom takmičenju uz skor 12-2 u korist Partizana. U prošlom kolu je Mega je slavila na domaćem terenu protiv Splita sa 91:75 dok je Partizan izgubio na gostovanju od Mornara sa 77:76.\nKrilni centar Mege Marko Simonović pred duel sa Partizanom ističe da će njegova ekipa dočekati utakmicu maksimalno fokusirana i spremna:\n– Partizan je sigurno u jednoj pomalo neočekivanoj situaciji. Nisu krenuli sezonu kako su planirali, ali su jedna vrlo iskusna ekipa koja koja ima plan da se bori za trofej. Za nas je to jedan veliki izazov i spremamo sa da dočekamo tu utakmicu maksimalno fokusirani i spremni. Neće biti nimalo lako, ali mi smo tim koji je pokazao da može da igra sa svima tako da verujem da ćemo to pokazati i u subotu,\nUtakmica Partizan NIS – Mega Soccerbet se igra u subotu 12.. decembra od 19 časova u Hali sportova Ranko Žeravica bez prisustva publike, uz direktan prenos na TV Arena Sport.\nSJAJNA MEGA BILA NA PRAGU VELIKE POBEDE, PARTIZAN SLAVIO KOŠEM TOMASA U POSLEDNJIM SEKUNDAMA


РУСИЈА СПРЕМA ОДГОВОР: Америка ушанчила нове ракете на Аљасци\nRUSIJA SPREMA ODGOVOR: Amerika ušančila nove rakete na Aljasci\nU međuvremenu je stiglo saopštenje iz Bele kuće da je američka administracija uputila zahtev Kongresu da odobri razmeštanje dodatnih 20 protivraketnih sistema, kao i da za to obezbedi sva neophodna finansijska sredstva.\nS tim u vezi, Dmitrij Žuravljov, direktor ruskog Instituta za regionalne probleme, smatra da američko Ministarstvo odbrane igra vodeću ulogu u SAD i koristi sve moguće izgovore kako bi povećalo vojne kapacitete.\nKako objašnjava, predsednik SAD Donald Tramp je na izborima dobio veliku podršku od strane vojnog sektora i sada ispunjava ono što je obećao tokom predizborne kampanje.\n„Jačanje sistema protivraketne odbrane ne doprinosi jačanju bezbednosti, već naprotiv – stvara iluziju da šta god vlast da uradi da će proći nekažnjena. To nije put ka pomirenju, već ka novim sukobima. Instaliranje tih sistema dodatno destabilizuje situaciju i naravno da će Rusija odgovoriti na ovu pretnju na njenim granicama“, ističe Žuravljov.\nZamenik direktora Ruskog instituta za strateška istraživanja Grigorij Tiščenko kaže da se, ako uzmemo u obzir broj raketa koje su SAD instalirale na Aljasci i u Južnoj Koreji i uporedimo sa brojem raketa, kojima, prema procenama, raspolažu Severna Koreja i Iran, nameće zaključak da Amerika ima mnogo više raketa nego što je potrebno za zaštitu od Pjongjanga ili Teherana.\nTiščenko upozorava i da je sistem THAAD opremljen radarom koji može da locira ne samo rakete već i satelite, kao i da rakete instalirane na Aljasci takođe mogu da presreću satelite. Međutim, kada je reč o Severnoj Koreji, protiv koje su navodno usmereni američki sistemi protivraketne odbrane, Tiščenko kaže da će Pjongjang uprkos tome pronaći način da ih zaobiđe.\n„Severna Koreja će razvijati mobilne raketne sisteme, na to ukazuju i američki stručnjaci. Osim toga, ne isključujem da će u budućnosti Severna Koreja moći da koristi rakete sa vođenim bojevim glavama, kao i tehnologiju lažnih meta u interkontinentalnim balističkim raketama, što će takođe dodatno otežati posao američkim sistemima protivraketne odbrane“, zaključuje Tiščenko.\nRešili da otmu prirodne resurse od Rusije! A po njima,naravno,da "uvezu" demokratiju i ljudska prava u Rusiju,i to raketama! Bolesnici! Satrati ih treba do poslednjega!\nPre bih rekao da Ameri i neznaju gde je S Koreja


25/11/2016 | 11:19\nGotovo 80% zaposlenih zainteresovano je da im poslodavac ponudi uravnotežen, zdrav i kvalitetan obrok tokom radnog vremena u kompanijskim restoranima, dostavom hrane ili davanjem vaučera koji se mogu zameniti za obroke u restoranima ili supermarketima, rezultati su istraživanja koje je obavio IPSOS Public Affairs na uzorku od 405 zaposlenih sa područja čitave teritorije Republike Srbije.\nOčigledan je interes zaposlenih za uvođenjem ishrane u toku radnog vremena, baziran na ideji o kvalitetnoj i zdravoj ishrani kao preduslovu zdravlja i radne efikasnosti i na finansijskim koristima za zaposlenog ovog modela korporativne podrške, kaže se u istraživanju.\nPrema istraživanju, 95,8% zaposlenih u Srbiji (bez obzira na vlasničku strukturu ili pretežnu delatnost svojih kompanija) jede u toku radnog vremena, a njih oko 1/3 donosi od kuće pripremljenu hranu na posao što ukazuje na odnos prema kvalitetnoj ishrani ali i na bitan aspekt štednje na ovaj način.\nČak 70% zaposlenih nema nikakvu ishranu organizovanu od strane poslodavca tokom radnog vremena. Odsustvo organizovanog rešenja za obrok u toku radnog vremena je veći problem u malim i srednjim preduzećima, jer najveće kompanije (u oba sektora: privatnom i javnom) češće imaju rešenje za organizovani oblik ishrane zaposlenih.\nSituacija u Srbiji se po ovom pitanju veoma razlikuje od prilika u zemljama članicama EU. Iskustva zemalja Evropske unije koje primenjuju vaučere za obrok zaposlenih, pokazuju da su pozitivni efekti ovog programa podizanje nivoa produktivnosti zaposlenih, povećanje kupovne moći radno sposobnog stanovništva i porast javnih prihoda. Dnevni maksimalni iznos koji poslodavac može bez plaćanja poreza da potroši na ishranu zaposlenog u toku rada kreće se od 3.33 evra u Rumuniji do 11.95 evra u Poljskoj. Srbija bi trebalo da se uskladi sa praksom evropskih zemalja i reši pitanje obroka zaposlenih, a da bi se to postiglo, socijalni partneri, predstavnici poslodavaca, sindikata i vlast bi morali da rade zajedno na prilagođavanju zakonskog okvira.\n„Očigledne su zakonske poreske prepreke koje obeshrabruju poslodavce da uvode modele organizovane ishrane zaposlenih tokom radnog vremena jer svako izdvajanje poslodavca za ishranu zaposlenih tretira se kao zarada – plaćaju se porezi i doprinosi na vrednost svakog obroka koji pojede zaposleni, pa je svaki obrok koji organizuje poslodavac 70% skuplji nego što stvarno košta. Neophodno je ukinuti poreze i doprinose na troškove vezane za ishranu zaposlenih u naturi (ili preko vaučera koji se mogu zamentiti samo za hranu) do maksimalnog dnevnog iznosa za obrok, da bi poslodavac bio podstaknut da obezbedi zaposlenom obrok tokom radnog vremena“ izjavio je Dejan Radosavljević, direktor Istraživanja u Ipsos-u.\n1,2 milijarde za izbore, ali biće to mnogo više


Zajednica Opština Crne Gore » Blog Archive » Učešće Zajednice opština u Regionalnom projektu o upravljanju imovinom u oblasti vodosnabdjevanja i otpadnih voda u jugoistočnoj Evropi\nKomponenta 1: Podizanje svijesti kod donosioca odluka o uticaju metoda upravljanja imovinom na povećanje efikasnosti i transparentnosti u upravljanju vodovodnom i kanalizacionom infrastrukturom. U okviru ove komponente, a na osnovu, izvještaja koje pripreme nacionalni eksperti, pripremiće se sveobuhvatan pregled praski upravljanja imovinom, kao i prikaz iskustava iz zemalja koje koriste napredne metode upravljanja imovinom. Nadalje, biće pripremljen Priručnik o praskama upravljanja imovinom koji će predstavljati set praktičnih savjeta kojima treba da se rukovode organi lokalne samouprave i komunalna preduzeća prilikom uvođenja odnosno usavršavanja postojećih praksi upravljanja imovinom. Nacrt Priručnika biće testiran u odabranoj pilot opštini / komunalnom preduzeću kako bi se otklonila eventualna odstupanja u odnosu na zakonodavni i institucionalni okvir.\nKomponenta 2: Izrada standarda razmjene podataka između postojećih finansijskih metoda upravljanja imovinom i GIS softvera, izrada i uspostavljanje internet baze podataka i internet modula za upravljanje umovinom usklađenih sa potrebama korisnika iz zemalja jugoistočne Evrope.\nKomponenta 3: Na osnovu Priručnika o upravljanju imovinom, softvera i stečenih iskustava i nalaza u projektu, biće pripremljena elektronska obuka, koja će sadržati niz teničkih i vizuelnih rješenja kao što su prezentacije, prezentacije sa glasom, video snimci, vježbe korišćenja softvera o urpavljanju imovinom, testovi kvizovi, informativni grafički prikazi, i sl. Na ovaj način će se obezbjediti održivost i širenje rezultata projekta i nakon njegovog okončanja.\nU cilju sprovođenja aktivnosti na izradi nacionalnog izvještaja i testiranja nacrta Priručnika o upravljanju imovinom, Zajednica opština je imenovala g. Filipa Makrida, zamjenika Izvršnog direktora Vodovoda i kanalizacije d.o.o. Podgorica, za nacionalnog eksperta.


RTCG - Radio Televizija Crne Gore - Nacionalni javni servis :: Politika :: Inicijativa o provjeri povjerenja Vladi pakt sa DPS-om\n15. 01. 2022. 13:50 >> 14:02 11\nUkoliko dio parlamentarne većine prihvati naredbu DPS-a i njihovih pomagača i pregovarača, i podnese inicijativu za provjeru povjerenja Vladi (izglasavanje nepovjerenja), biće to pakt sa DPS-om, naglasio je poslanik Demokratske Crne Gore Danilo Šaranović.\nRaniji pregovori o obaranju Vlade nijesu urodili plodom, pa, kako je naveo u saopštenju, pregovarači traže prikrivene modele za obaranje Vlade, a potom formiranje parlamentarne većine sa DPS-om.\n"Prikriveni model znači da Inicijativu ne podnese opozicija, već dio parlamentarne većine. Da za Inicijativu glasaju dio parlamentarne većine, dio opozicije (koalicioni partneri DPS-a) i neki pozajmljeni članovi poslaničkog Kluba DPS-a, kako bi na kraju ispalo da sa DPS-om nije srušena Vlada, te da ih na kraju čeka 'nagrada' za prekompoziciju vlasti", navodi Šaranović.\nKako je dodao, to je providna i jeftina igra da bi bila uspješna.\n"Građani će zajedno sa nama i ovu podvalu razbiti", poručio je on.\nDanilo Šaranović Demokrate CG\nPartneri smo samo ako dio procesa nije DPS\n17. 12. 2021. 21\nOpoziciji nokaut od koga se neće oporaviti\n12. 12. 2021. 10


Izvor: RTS, 30.Nov.2020, 10:16\nVozač Hasa Roman Grožan, koji je u nedelju doživeo jeziv udes na trci za Veliku nagradu Bahreina u Formuli 1, objavio je sinoć video poruku iz bolnice i poručio da se oseća dobro. Grožan ima manje opekotine na rukama i skočnim zglobovima, ali doktori kažu da je sve u redu i da se uspešno oporavlja.\nRoman Grožan se obratio video porukom objavljenom na društvenim mrežama, a na njoj se vidi da su mu šake obe ruke uvijene u zavoje.\n"Pozdrav >> Pročitaj celu vest na sajtu RTS << svima, samo vam želim reći da sam dobro. Zapravo, skoro sam dobro. Hvala vam na porukama i posebno hvala osoblju na stazi i u bolnici. Nadam se da ću uskoro moći da vam pišem poruke prstima i tako vas obavestim što se događa", sa osmehom je iz bolničkog kreveta poručio Grožan.\nU prvom krugu trke Grožan je izleteo sa staze, silovito se zakucao u zaštitnu ogradu, a bolid, koji se prepolovio, u sekundi se pretvorio u pravu buktinju.\nFrancuski vozač je hitro uspeo da se izvuče iz smrskanog bolida i kroz plamen, uz pomoć osoblja staze koje je brzo stiglo, dođe na sigurno.\nPrevezen je odmah helikopterom u bolnicu, ima manje opekotine na rukama i skočnim zglobovima, ali doktori kažu da je sve u redu.\nRadio 021: VIDEO: Grožan preživeo jezivi udes na trci u Bahreinu, na vreme se spasao iz zapaljenog bolida\nBeta: Has: Grožan je dobro, ima lakše opekotine\nNezavisne Novine: Jeziv udes na trci Formule 1, zapalio se bolid\nB92: "Grožan ima opekotine po rukama i zglobovima"


Izetbegović: Teške riječi usporavaju normalizaciju odnosa BiH i Srbije\nBiH želi bržu normalizaciju odnosa sa Srbijom, ali neke "teške riječi" vraćaju dijalog na početak i usporavaju normalizaciju odnosa, izjavio Bakir Izetbegović.\nČlan predsedništva Bosne i Hercegovine je u emisiji "Sedmica" Radio Beograda istakao da mu je to posebno krivo, jer je imao dobre razgovare i sa predsednikom Srbije Tomislavom Nikolićem i sa premijerom Ivicom Dačićem.\n"Malo je to prošlo nezapaženo, ali sreo sam se sa predsjednikom Srbije Tomislavom Nikolićem u Njujorku dok smo čekali na prijem kod (predsednika SAD) Baraka Obame. Nikolić je otvoren i iskren čovjek, ali smatram da intelektualci u Srbiji i posebno predsjednik republike moraju zbog unapređenje odnosa i reintegracija da vode računa o izjavama kada govore o osjetljivim stvarima" rekao je Izetbegović.\nIzetbegović je podsetio na nekoliko izjava Nikolića u vezi sa Srebrenicom, Ratkom Mladićem, budućnošću BiH, koje su, kako je rekao, bile hladne i uvredljive.\n"Vratile su nas, kao u onoj dječjoj igri 'Čovjece ne ljuti se', opet na početak. Nije kasno da se te stvari poprave", kazao je Izetbegović i dodao da se sa Nikolićem dogovara da se u Istanbulu u narednih nekoliko meseci održi trilaterlani sastanak.


Mr Predrag Vraneš: Moramo da postanemo informaciono društvo - Nira Press\nPočetna » Mr Predrag Vraneš: Moramo da postanemo informaciono društvo\nBritanski časopis “The Economist” je krajem prošle godine objavio rezultate istraživanja, na osnovu ankete u kojoj je učestvovalo 1.600 svetskih top-menadžera, procene o tome gde će se 2020. godine nalaziti ekonomski centri moći i kakvi su očekivani trendovi razvoja preduzeća. Među ekspertima čije su procene uvažene bio je i mr Predrag Vraneš, direktor S&T Yugoslavia. U intervjuu za Magazin Biznis, mr Vraneš govori o sadašnjim privrednim kretanjima u Srbiji i o mogućim razvojnim šansama.\nNema sumnje da je Srbija danas tehnološki zaostala zemlja. Po opštoj spremnosti da se prihvate nove tehnologije, prema časopisu “Finansije”, koji izdaje Vlada Republike Srbije, sa indeksom 3,01 i sa zaostajanjem od 96 odsto u odnosu na svet, Srbija se nalazi na 113. mestu. Po neposrednoj apsorpcionoj moći da prihvati nove tehnologije domaća privreda ima indeks 3,02 i zaostaje za 77 odsto.\nKakve su šanse za tehnološki oporavak Srbije?\n– Nesporno je da Srbija danas, u poređenju sa drugima, ne zauzima zavidno mesto kada je u pitanju nivo tehnološkog razvoja. Ako bismo to želeli da promenimo, mislim da bi se, pre svega, trebalo usredsrediti na ono što je u savremenoj digitalnoj ekonomiji pokretač i osnov za tehnološki razvoj u bilo kojoj oblasti, a to je obezbeđivanje uslova za formiranje takozvanog informacionog društva. S obzirom na to da se objektivno nalazimo na samom početku formiranja takvog društva, da su ekonomske mogućnosti ograničene, da je stanje sa infrastrukturom na nezavidnom nivou i da postoje drugi socijalni i politički prioriteti, realizacija ovog cilja ne samo da je složena i izazovna, već on na neki način predstavlja pravu „pokretnu metu”.\nPre svega, neophodno je na nivou države podići svest o neophodnosti ove strateške inicijative stvaranjem snažnog, dobro koordiniranog, kompetentnog i sa najvišeg nivoa podržanog tima za njenu realizaciju sa jasnim mandatom na bazi prethodno usvojene, racionalne i izvodljive strategije. Koliko mi je poznato, trenutno se ovom problematikom, sa neubedljivim rezultatima, bavi nekoliko ministarstava i Agencija za internet, a istovremeno je više donatora iz inostranstva zainteresovano za realizaciju konkretnih projekata.\nSa stranim investicijama u privredi, koje su već pristigle i koje se još očekuju trebalo bi da dođe i do investicija u oblastima istraživanja i razvoja. Hteli mi to ili ne, ali isto kao i u oblasti IT, tako i u istraživanju proces globalizacije je neminovnost. Sve zemlje u razvoju, pa i Srbija, imaju šansu da u toj preraspodeli, koja i te kako zabrinjava i razvijeni svet, dobiju i svoj deo kolača. Trendovi da velike multinacionalne kompanije izmeštaju svoje istraživačke centre ili otvaraju nove u raznim oblastima pa i u oblastima IT-a prisutne su u zemljama u razvoju, posebno na velikim teritorijama kao što su Kina, Indija ili Brazil, gde je pristup talentovanim istraživačima verovatniji, ali i u zemljama oko nas, kao što su Mađarska, Rumunija ili Bugarska. Za tu utakmicu su, pored talentovanih ljudi, neophodni i neki drugi preduslovi, kao što su cena radne snage, kvalitet lokalne infrastrukture, makroekonomska stabilnost, visok stepen ekonomskih sloboda, zaštita intelektualnih prava, eventualne poreske olakšice i, možda ponajviše, kvalitetan obrazovni sistem. Ipak, talentovani, obrazovani i dobro pripremljeni ljudi su izrazito najznačajniji i najkritičniji faktor prilikom procene i razmatranja odluke o tome gde će kompanije investirati.\nKompanija S&T Yugoslavia osnovana je 1996. godine stopostotnim stranim kapitalom kao deo S&T AG, vodeće IT kompanije u centralnoj i istočnoj Evropi. Kompanija S&T bavi se pružanjem usluga informatičkog konsaltinga, integracije sistema i implementacije kompletnih IT rešenja, zasnivajući svoja rešenja na proizvodima i uslugama najvećih svetskih proizvođača – SAP, HP, IBM, RMC, CISCO, Cognos.\nGrupacija S&T trenutno ima 2.000 zaposlenih koji rade u 19 zemalja. Prisustvo S&T na tržištu Srbije i Crne Gore u proteklih deset godina karakteriše stabilan rast i razvoj, kako organski tako i kroz strateške akvizicije. U 2002. godini preuzet je informatički deo firme EKI Soft i otvorena je kancelarija u Podgorici. Zatim je 2004. godine usledila akvizicija firme ITS i otvorena je kancelarija u Novom Sadu. U 2005. potpisan je ugovor o preuzimanju firme SITO Inc. što je kompaniji S&T Yugoslavia omogućilo da proširi svoje poslovne aktivnosti sa postojećim i novim klijentima iz oblasti bankarstva i finansijskih usluga.\nDa bismo se uključili i održali na nivou koji priželjkujemo u svetskim tehnološkim trendovima, neophodno je stvoriti obrazovane, vredne, kreativne i ambiciozne ljude. Kako to postići?\n– Za to nam je potrebna efikasna, kvalitetna i ekonomski izvodljiva reforma obrazovanja, ali ne takva u kojoj će se smanjivati programi u fundamentalnim naukama, kao što su matematika, gde se deca uče logičnom razmišljanju i fundamentalnim principima neophodnim u svim delatnostima i danas, a posebno u budućoj ekonomiji znanja.\nČinjenica je da nam je kvalitet nastave i predavača u osnovnim i srednjim školama, pa i na univerzitetima, opao u odnosu na kvalitet pre deset i više godina. Moj dodatni utisak je da se radi o apsolutnom padu, što nas dovodi u još nepovoljniji relativni položaj u odnosu na druge zemlje u razvoju. S druge strane, još uvek raspolažemo visokokvalitetnim potencijalom u toj oblasti. Od visokoobrazovanih stručnjaka koji rade u razvijenim zemljama sveta, preko profesora i eksperata koji nisu više u radnom odnosu, ili su angažovani u nekim drugim delatnostima, do neiskorišćenog potencijala na institutima i fakultetima. Brz izlaz iz ove situacije može da bude šira društvena i državna kampanja da se ovi potencijali na dobrovoljnoj osnovi uključe u procese nastave na svim nivoima, posebno u proces dodatnog i permanentnog obrazovanja.\nOvakav pristup reorganizaciji obrazovne mreže bi u relativno kratkom roku doveo do formiranja kritične mase, gde bi se prednost dala znanju i veštinama koje će se tek tražiti na svetskom i domaćem tržištu. Jedina očigledna i za nas ipak dostižna prednost u svetskoj utakmici 21. veka biće znanje, koliko god ostale vrednosti bile poželjne, isticane i hvaljene.\nKoje će oblasti biti u žiži informatičkih investicija u narednim godinama?\n– Sadašnja privredna slika, posebno u odnosu prema primeni informacionih tehnologija u cilju efikasnijeg, organizovanijeg i profitabilnijeg poslovanja, vidno će se promeniti u narednim godinama. Dosadašnja dominantna ulaganja u infrastrukturu, finansijski menadžment i izveštavanje smanjivaće se, a više pažnje će se posvećivati primeni informacionih tehnologija u upravljanju i efikasnom korišćenju internog kompanijskog znanja, efikasnijoj organizacionoj strukturi, kvalitetnijoj komunikaciji, boljoj integraciji podataka, većoj automatizaciji veština i znanja zaposlenih.\nUpravljanje znanjem biće u fokusu IT investicija. U godinama koje slede nastaviće se još intenzivniji razvoj usluga i pružanja podrške korisnicima. Sadašnja strategija poslovanja mora se bitno promeniti kako bi kompanije bile još efikasnije. Posebna pažnja biće posvećena upravljanju ključnim pokazateljima poslovanja.\nKonkurentska prednost kompanija zasnivaće se na rutinskim i automatizovanim procesima, ali još više na nepredvidivim i nepogodnim za automatizaciju i upravljanje visokoobrazovanim, veštim i obučenim radnicima, radnicima znanja. Zbog toga će aktivnosti kompanija biti veoma izražene kako u optimizaciji i automatizaciji poslovnih procesa, tako i u stalnim inovacijama, poboljšanjima organizacione strukture i strategije upravljanja ljudskim resursima, uz neizbežnu primenu informacionih tehnologija, kako bi i procese, i posebno te radnike učinili produktivnim i profitabilnim.\nSkica za profesionalni portret\nPredrag Vraneš, direktor S&T Yugoslavia, rođen je 1952. godine. Završio je Elektrotehnički fakultet u Beogradu, a svoje informatičko obrazovanje usavršio je na Univerzitetu Kalifornija u Los Anđelesu u SAD, gde je magistrirao. Na čelu S&T Yugoslavia je od osnivanja kompanije 1996. godine. Pre toga bio je direktor preduzeća Računarstvo, u okviru Instituta „Mihajlo Pupin”. Bio je igrač vaterpolo kluba „Partizan” i državne reprezentacije Jugoslavije.\nNalazite se na čelu kompanije koja je od osnivanja do danas u stalnom usponu. Šta će u narednom periodu biti vaše prednosti?\n– Predviđanja upućuju na to da će Srbija imati visok rast investicija u oblasti informacionih tehnologija, da budem precizniji, rast iznad proseka u okruženju, koji se po nekim predviđanjima kreće i do 20 odsto godišnje. Kako su informacione tehnologije nezaobilazan element, ako ne i suštinski, u ekonomskom razvoju svakog društva i zemlje, jasno je da smo na dobrom mestu i da se bavimo dobrim poslom. Da li ćemo uspeti da ostvarimo ono što želimo i planiramo, zavisiće i od ukupnog potencijala i tehnološko-ekonomskog razvoja Srbije, ali će znatno više zavisiti od nas samih i od našeg odnosa prema tržištu, korisnicima, partnerima i akcionarima. Kad kažem našeg, mislim zaista na sve zaposlene u S&T, od koleginice na prijemu, preko kolega u servisu i podršci korisnicima, do lokalnog, regionalnog i korporacijskog rukovodećeg tima.\nUloga menadžmenta biće i u budućnosti od velikog uticaja na stabilnost i rast. Pored toga, neprestane inovacije, unapređenje postojećih i razvoj novih rešenja, bolja saradnja i komunikacija, na svim nivoima, unutar organizacije i sa okruženjem, takođe su od izuzetne važnosti za napredak svake, pa i naše kompanije.\nKakvi su dalji planovi S&T?\n– S&T će i u narednom periodu nastaviti da primenjuje strategiju rasta, kako organskog, tako i kroz pažljivo birane i planirane akvizicije. U poslednjih nekoliko godina, na nivou korporacije, a i u našoj zemlji, beležili smo godišnji rast od preko 50 odsto, kako u prihodima, tako i u profitu. Prema prognozama kompanija koje se bave istraživanjem rasta, kao što su IDC ili Gartner, očekivani godišnji prosečni rast u tržišnom segmentu u kome smo mi prisutni jeste između 20 i 25 odsto. Naši ciljevi i ambicije su da kao kompanija rastemo dvostruko brže u odnosu na okruženje. Prošle godine zabeležili smo prihod od osam miliona evra na teritoriji naše zemlje, od čega je 60 odsto realizovano u sektoru informatičkih usluga. To nam je omogućilo visoku profitabilnost, o čemu govori i činjenica da smo jedna od retkih IT kompanija koja se našla na godišnjoj listi najuspešnijih kompanija u zemlji koju objavljuje magazin Ekonomist. U 2006. očekujemo ostvarenje prihoda od oko 12 miliona evra i profitnu stopu od devet odsto. Od 39 zaposlenih 2004. taj broj u 2005. godini porastao je na 85, a do kraja ove godine trebalo bi da imamo više od 100 zaposlenih, od kojih je većina sa visokom stručnom spremom. Cilj nam je da zaposleni u našoj kompaniji, radeći i živeći u svojoj zemlji, ostvare primanja koja im već sada omogućavaju životni standard na nivou ili iznad proseka građana Evropske unije.


Nemačka namerava da potrošačima struje ukine naknadu za obnovljive izvore\nU roku od pet godina, stavka na računima potrošača električne energije u Nemačkoj na ime podsticaja za struju iz obnovljivih izvora mogla bi da se spusti na nulu, a to bi u ovom trenutku za prosečnu četvoročlanu porodicu u ovoj zemlji značilo uštedu od 413 evra godišnje.\nNemačka vlada ima ambiciju da već 2040. potpuno napusti fosilna goriva u proizvodnji struje, u cilju postizanja klimatske neutralnosti pre polovine veka, a donosioci odluka raspravljaju o merama za sledećih deset godina. Savezni ministar za ekonomska pitanja i energetiku Peter Altmaier zalaže se za ukidanje naknade za obnovljive izvore koju plaćaju potrošači struje. Ta sredstva, označena stavkom EEG, najviše odlaze operaterima vetroparkova i solarnih elektrana.\nPomenuti namet treba da se smanjuje i konačno ukine 2026. godine, pa bi se cene struje u zemlji spustile blizu evropskog proseka, kazao je. Altmaier je pojasnio da to ne bi značilo da proizvođači više neće dobijati podršku, već da bi se olakšao teret koji snose potrošači i da od njih zavisi uspeh energetske tranzicije i dekarbonizacije.\nPodrška za proizvodnju zelene struje preusmerava se na budžet\nNaknada iznosi 6,5 evrocenti po kilovat-satu i već je predviđeno da se sledeće godine smanji na šest centi. Institut IW Köln je izračunao da bi s njenim ukidanjem četvoročlana porodica koja troši pet megavat-sati godišnje uštedela 413 evra, a prosečna fabrika sto puta više.\nUkidanje naknade kojom potrošači stimulišu elektrane na obnovljive izvore spustilo bi cene struje blizu evropskog proseka, tvrdi ministar Altmaier\nMeđutim, kako je ministar nagovestio, građani i privreda bi počeli da stimulišu obnovljive izvore na drugi način, preko budžeta, na primer kroz porez na struju. Nameti čine pet šestina cene struje za domaćinstva, a ona se kreće blizu 30 evrocenti za kilovat-sat. Najveći troškovi su na ime mrežne takse i EEG-a, preko kojeg se skupi 25 milijardi evra godišnje. On je poslednjih godina uporno rastao.\nPodsetićemo da je Srbija na početku godine skoro upetostručila naknadu koju građani i privreda plaćaju za podsticanje povlašćenih proizvođača električne energije, na 0,437 dinara po kilovat-satu odnosno 0,37 evrocenti.\nNemačka ima sve veće ambicije za udeo energije iz obnovljivih izvora\nTrenutni ciljani udeo obnovljivih izvora u bruto potrošnji struje u Nemačkoj za 2030. iznosi 65 odsto. Država nastoji da kapacitet vetroelektrana na kopnu podigne do 71 gigavata, u poređenju sa 20 gigavata takvih postrojenja na vodi, sto gigavata u solarnim elektranama i 8,4 gigavata ukupne snage sistema na biomasu, a postoji mogućnost da se te kvote ubrzo povećaju.\nAltmaier je izjavio da su emisije gasova s efektom staklene bašte prošle godine bile 42 odsto niže nego 1990, što znači da je smanjenje dva procentna poena veće nego što je planirano. On tvrdi da bi nivo bio premašen i da nije bilo epidemioloških mera koje su usporile privredu i kaže da to pokazuje da trgovanje emisijama funkcioniše. Nemačka je ove godine na nacionalnom nivou u taj sistem uključila grejanje i saobraćaj.\nVlada je upravo odlučila da uloži napore da u ovoj deceniji udeo obnovljivih goriva u saobraćaju dostigne 28 odsto, dva puta više nego što je cilj Evropske unije.\nTagovi: dekarbonizacija, električna energija, emisije gasova sa efektom staklene bašte, energetska tranzicija, obnovljivi izvori energije, Sistem za trgovanje emisijama EU\nPočetna » Vesti » OIE » Nemačka namerava da potrošačima struje ukine naknadu za obnovljive izvore


U Jagodini otvoren novi pogon italijanske fabrike Aunde - Vrednost investicije oko 4 mil EUR - Edukaplus\nU Jagodini otvoren novi pogon italijanske fabrike Aunde – Vrednost investicije oko 4 mil EUR\nU Jagodini je danas otvoren novi pogon italijanske fabrike Aunde, u kojem je zaposleno 370 ljudi.\nVrednost investicije je oko 4 mil EUR, a fabrika Aunde već ima jednu proizvodnu halu u Industrijskoj zoni u Jagodini, koja je počela da radi 2014. godine i gde je zaposleno 254 ljudi. Novi pogon, koji se nalazi pored već postojeće fabrike, proizvodi navlake za sedišta za Iveco i Mercedes.\nFabriku u kojoj se proizvode navlake za automobilska sedišta, otvorili su ministar spoljnih poslova Ivica Dačić, predsednik Skupštine grada Jagodine Dragan Marković Palma i vlasnik fabrike Enriko Vernjano.\nPredsednik Skupštine grada Jagodine Dragan Marković Palma rekao je da otvaranje novog pogona fabrike Aunde potvrđuje da je italijanski investitor zadovoljan uslovima poslovanja koje nudi kako Grad, tako i Srbija. On je najavio zapošljavanje 1.100 radnika do kraja godine, kao i nove investitore iz Nemačke i Amerike.\nOtvaranju fabrike prisustvovao je i zamenik ambasadora Italije Serđo Monti.\nKompanija Aunde ima 85 fabrika u 25 država i zapošljava 12.500 radnika. Za izgradnju fabrike u Jagodini dobila je ranije od države Srbije subvencije od 6.000 EUR po zaposlenom, dok je Ministarstvo privrede za novu halu odobrilo subvenciju od 3.461 EUR posticajnih sredstava po zaposlenom radniku.


"Oracle Hyperion Planning" prva implementacija u regionu u Hrvatskom Telekomu “Oracle Hyperion Planning” prva implementacija u regionu u Hrvatskom Telekomu – Personal magazin\n“Oracle Hyperion Planning” prva implementacija u regionu u Hrvatskom Telekomu\nCombis i HT su započeli projekat implementacije Oracle poslovnog rešenja koje omogućava brže, tačnije i efikasnije planiranje i budžetiranje u trgovačkom centru Pevec. Sistem integrator Combis je, u saradnji sa Hrvatskim…\nCombis i HT su započeli projekat implementacije Oracle poslovnog rešenja koje omogućava brže, tačnije i efikasnije planiranje i budžetiranje u trgovačkom centru Pevec.\nSistem integrator Combis je, u saradnji sa Hrvatskim Telekomom, započeo projekat implementacije Oracle Hyperion Planning rešenja u trgovačkom centru Pevec. Hyperion Planning vrhunsko je poslovno rešenje za planiranje, budžetiranje i predviđanje, koje omogućava detaljniju i precizniju izradu plana, kvalitetno praćenje realizacije budžeta te stvara efikasne analize profitabilnosti za svaku poslovnu jedinicu i omogućava više verzija uspešnosti poslovanja zasnovana na različitim scenarijima organizacije.\n“Ekspertiza HT Grupe se i na ovom projektu pokazala kao važan faktor za uspešnost. Kompetencija Combisa i Hrvatskog Telekoma stvara zavidno uspešnu formulu, na zadovoljstvo naših zajedničkih korisnika, obe kompanije i cele HT Grupe”, izjavio je Hrvoje Išek, operativni direktor prodaje za velike poslovne korisnike Hrvatskog Telekoma, ujedno i član Uprave Combisa za prodaju.\nProjekat se sastoji od ukupno četiri faze. Prva faza uključuje prikupljanje informacija i analizu zahteva korisnika, u drugoj fazi se planira instalacija, potom sama implementacija i programiranje, dok se u poslednjoj fazi odvija testiranje i edukacija.\n“Oracle Hyperion Planning” prva implementacija u regionu u Hrvatskom Telekomu was last modified: September 4th, 2014 by Redakcija\nHrvatski TelekomHrvoje IšekHTOraclePevec\nOd programerskog takmičenja do posla u Majkrosoftu!


Kreativno takmičenje u poslovnim veštinamа u Čačku - Ozonpress :: internet portal\nMladi u Čačku će u petak 12. jula na Gradskom trgu, ispred Kancelarije za mlade od 17 časova imati priliku da učestvuju u nesvakidašnjem performansu u kojem će na kreativan način, kroz igru i zabavu, moći da steknu znanja u brojnim poslovnim veštinama.\nDovoljno je da se na Gradskom trgu od 17 časova uključe u zanimljive izazove – takmičenja u poslovima promotera, barmena, brend ambasadora…\nIdeja tima Danasradim je da sa brojnim partnerima kompanijama tokom celog leta, širom Srbije, pokrene mlade da se upoznaju sa mogućnostima koje im se tokom ili posle školovanja pružaju vezano za sticanje prvih znanja, prvu zaradu ili karijerno savetovanje.\nPrvi specijalizovani portal namenjen mladima koji žele da rade, zarade svoj prvi džeparac ili steknu prva poslovna znanja, u okviru letnje kampanje „Danasradim kreativno“, posle Beograda, Novog Sada , Niša i Kragujevca, daće mogućnost mladima da se u petak u Čačku takmiče za brojne nagrade Frikoma, Neskafe, Generali Osiguranja Srbija, Orion Telekoma i Wai Wai.\nJedna od kompanija pripremila je i „Dan otvorenih vrata“ – na licu mesta, svi zainteresovani, imaće mogućnost da obave svoj prvi profesionalni intervju za posao i saznaju korisne savete, kao i to kakav utisak su ostavili.\nZa one kojima treba letnji posao kompanija Orion pripremila je ponude za rad i vrlo zanimljive mogućnosti za napredovanje.\nLetnja kampanja završava se u avgustu velikom nagradom – svi oni koji su učestvovali u letnjim eventima i svi oni koji prate portal danasradim.rs i društvene mreže danasradim Srbija i danasradim_srbija moći će da osvoje putovanje u Grčku za dvoje koje poklanja turistička agencija Modena Travel. Pobednik izazova je onaj ko na najkreativniji način (fotografijom ili video materijalom) pokaže doživljaj svog prvog posla ili neku radnu aktivnost, npr. pomaže porodici, brine o kućnom ljubimcu, slika se na svom radnom mestu, i tako na najneobičniji način dočara poruku izazova „Danasradim kreativno“.\nGlasanje je javno na Danasradim Instagram profilu i pobednik je onaj ko osvoji najviše lajkova.


TRODNEVNI SEMINAR O PIVARSTVU OKUPIO STRUČNJAKE IZ ZEMLJE I REGIONA – Zrenjanin\n05/11/2021 List Zrenjanin\nDa Zrenjanin ponovo postane grad piva\nU okviru „Dana piva”, najpoznatije lokalne manifestacije, organizovan je pre tri godine prvi skup o pivu. Četvrti naučno-stručni simpozijum „Pivo, pivarske sirovine i oprema”, održan je od 28. do 30. oktobra ove godine u Hotelu „Vojvodina”. Akcenat je bio na razvoju i afirmaciji pivarstva u Zrenjaninu, opstanku i podršci kraft pivarama.\nUčesnici su mogli čuju reč struke i nauke, predstavljena su najnovija dostignuća u oblasti pivarstva, tehnologije proizvodnje piva i sirovina, naročito hmelja za koji Vojvodina ima izuzetne potencijale.\nOkupili su se stručnjaci i predavači iz Srbije, Slovenije, Hrvatske, Crne Gore, BiH, Slovačke i Češke. O značaju skupa govorio je profesor dr Radovan Pejanović, predsednik Organizacionog odbora.\nI DRŽAVA MOŽE DA POMOGNE\nProfesor Pejanović je istakao da se oprema uglavnom uvozi, ali da postoji niz mogućnosti da domaći proizvođači počnu izradu pojedinih delova i elemenata za ovu moćnu industriju.\n– Želimo da skrenemo pažnju nadležnima da je to šansa za razvoj države, ali i Zrenjanina gde je ponovo pokrenuta pivarska proizvodnja. Proces privatizacije naneo je nenadoknadivu štetu, ali se mi trudimo da pivarstvo vratimo u grad – istakao je Radovan Pejanović.\n← AKCIJA „PERSU MARKETA“: Počela podela ogreva za 100 ugroženih porodica\nDug nije dobar drug! →


Nastavak komunalnog opremanja stambenog bloka oko novoizgrađenog produžetka Ulice Bate Brkić na Novom naselju koštaće gotovo 21,4 milion dinara, s PDV-om, a predviđeno je da radovi budu završeni za 120 kalendarskih dana.\nReč je, inače, o drugoj fazi radova, i to na zemljištu površine oko 1,3 hektar, ograničenom ulicama Bate Brkića, Anđe Ranković, Stevana Hristića, Braće Dronjak i Partizanskih baza.\nNadležni u Gradskoj upravi za građevinsko zemljište i investicije doneli su odluku da uređenje saobraćajnih površina s pratećom infrastrukturom povere novosadskom „ Put-investu”, koji je na tenderu učestvovao s vršačkom firmom AD „ Tehnika” i podizvođačem „AB&CO Geosystems”.\nImajući u vidu proširenje susednih blokova, izgradnju novih stambenih kompleksa, te proširenje Ulice Bate Brkića, koja je pretvorena u saobraćajnicu bulevarskog tipa, neophodno je prostor prilagoditi potrebama stanara tog kvarta, navedeno je u tenderskoj dokumentaciji. Javnom nabavkom je obuhvaćena izgradnja pristupnih puteva s parking-mestima i prilaznim trotoarima, ali i kanalizacione mreže i vodovodnih priključaka. Osim toga, planirano je postavljanje odgovarajuće saobraćajne signalizacije i javne rasvete.\nPre izgradnje puteva, parkinga i pešačkih staza, kao i postavljanja saobraćajne signalizacije, trebalo bi raščistiti pet parcela, odnosno srušiti stare garaže, pomoćne objekte i šahtove.\nBudući da ugovor s odabranim firmama još nije zaključen, te da je neohodno određeno vreme za uvođenje izvođača u posao, stanovnici Novog naselja neimare u svom komšiluku mogu očekivati za oko mesec.\nIz tenderske dokumentacije može se primetiti da je u narednoj, trećoj fazi uređivanja, predviđeno postavljanje urbanog mobilijara, izgradnja dečjih i rekreacionih igrališta, sportskih terena i drugih sadržaja.\nTags: Bate Brkića, pešačka staza


Najveći uspjeh bh. industrije namještaja do sada: “Best of Best” za kolekciju Elle kompanije MS&WOOD – Haber.ba\nNajveći uspjeh bh. industrije namještaja do sada: “Best of Best” za kolekciju Elle kompanije MS&WOOD\nKolekcija Elle bosanskohercegovačke industrije namještaja MS&WOOD (“Majstori i Drvo”) uvrštena je u kategoriju “Best of Best” (Najbolji od najboljih) Međunarodng sajma namještaja u Kelnu, i zajedno sa 30 različitih proizvoda iz cijelog svijeta dio je zvanične postavke Umjetničke galerije u ovom gradu.\nNajvišu ocjenu “Best of Best”» dobije samo 30 od nekoliko hiljada proizvoda koje svake godine ocjenjuje žiri sastavljen od najeminentnijih stručnjaka za dizajn i kvalitet Sajma u Kelnu.\n“To što smo ponovili prošlogodišnji uspjeh pobijedivši ponovo u dvije različite kategorije inovativnog namještaja za stolicu i sto na Međunarodnom sajmu u Kelnu (IMM Cologne), bio je uspjeh koji se nije desio u 100 godina postojanja Sajma. Međutim, ulaskom u krug Top 30 najboljih sa nagradom ‘Best of Best’, najznačajnijeg sajma namještaja na svijetu, mi smo dokazali da smo na tronu proizvođača visokokvalitetnog namještaja. Ovo je veliki, možda do sada i najveći uspjeh bosanskogercegovačke industrije namještaja, jer drvo je bosansko, dizajneri su iz BiH, majstori i menadžeri su također iz BiH“, izjavio je Muhamed Pilav direktor kompanije MS&WOOD.\nStolicu i sto iz kolekcije Elle fojničkog proizvođača dizajnirala je sarajevska dizajernica Nataša Perković, a nagaređni su u kategoriji pobjednika Iconic Awards: Interior Inovation Winner.\nPodsjećamo da je MS&WOOD i prošle godine na ovom sajmu nagrađen istim nagradama za stolicu i sto iz Primum collection 2016, koju je dizajnirao Ado Avdagić. Nakon internacionalnog uspjeha postignutog prošle godine na sajmu u Kelnu, uslijedilo je uvrštavanje nagrađene kolekcije na Triennale umjetnosti i dizajna u Milanu.\nTeme:Best of Best, Fojnica, izdvojeno, kolekcija Elle, MS&WOOD, promo, uspjeh\nUniCredit ima rješenje za vaš kredit